Ота-она фарзандини ўз микроҳудудидаги эмас, бошқа ерда жойлашган мактабда ўқишини истаса, бола мактабга қўшимча квота асосида қабул қилинади ва ота-она бунинг учун энг кам иш ҳақининг 10 бараваридан кам бўлмаган миқдорда бир марталик тўлов пули тўлайди.\nБу ҳақда Тошкент шаҳар Халқ таълими бош бошқармаси бўлим бошлиғи Баҳром Бакиевнинг айтганларига таяниб, ЎзА хабар қилди.\nНега пул олинишини Баҳром Бакиев мана бундай изоҳлаган:\n– Ёзилмаган қонун-қоидалар кўп, буни биласизлар. Эксперимент сифатида танлаб олинган пойтахтимиздаги 81 та мактабнинг жойлашган жойи, белгиланган талабдан келиб чиқиб ва турли хил қинғир ишларни, коррупциянинг олдини олиш мақсадида қарорда 10 бараваридан кам бўлмаган миқдорда бир марталик тўлов пули белгиланди. Очиғини айтиш керак, авваллари коррупция ҳолатлари ҳам учраган.\nТўлов суммасини белгилашда аҳолининг имкониятлари, жамоатчилик фикрини ўрганганмиз, тегишли ташкилотлар билан келишганмиз, ривожланган давлатлар тажрибасини ҳам кўрганмиз.\nЎзимиздан ўзимиз белгиламадик, бундан ташқари, кузатув кенгашларини ўрганишини ҳам белгилаб қўйдик. Қарор лойиҳаси муҳокамага ҳам қўйилганди. Энг яхши мактаб уйингиз ёнида жойлашгани. Ҳамма ўзининг микроҳудудида жойлашган мактабга фарзандини ўқишга берсин, ҳеч қандай пул олинмайди, мутлақо текин.\nМаълум қилинишича, жорий йил Тошкент шаҳрида 46806 нафар бола биринчи синфга қабул қилиши режалаштирилган.\nСенат раиси Норбоева депутатларни ижро ҳокимиятидан ҳисоб сўрашга чақирди\n18 сентябрь куни халқ депутатлари Тошкент шаҳар Кенгашининг кичик бизнес ва хусусий тадбиркорликни янада ривожлантиришнинг долзарб масалалари муҳокамасига бағишланган сессияси селектор шаклида ўтказилди¸ деб хабар берди Ўзбекистон Сенати матбуот хизмати.\nСелекторда қатнашган Сенат раиси Танзила Норбоева¸ маҳаллий матбуотга кўра¸ қонунчилик ва ижроия ҳокимияти фаолиятидаги жорий вазиятни танқид қилган.\nKun.uz нашри келтирган иқтибосда Норбоева бир-бирини инкор қилувчи қонунлар кўплиги¸ вазирлик ёки идоралар чиқарадиган қонуности ҳужжатлари амалда қонунни ишламайдиган қилиб қўйишини айтган.\n“Бундай қонунларнинг ҳаммасини бекор қилиб, битта яхлит кодекс ҳолига келтириш керак”¸ деган Норбоева мазкур нашрга кўра.\nАйни йиғилишда Сенат раиси депутатларни ижроия ҳокимиятидан ҳисоб сўрашга ҳам чақирган.\n“Вазирларни олиб келтириб, ҳисобот сўранглар, ижрони талаб қилингалар. Айтилган ишни қилсин, уддасидан чиқа олмаса, нега қилолмаслигини тушунтириб, ёзиб берсин. Талаб этилса, уларга ишончсизлик вотумини билдиришимиз ҳам мумкин. Вотум билдириш ваколатини балки маҳаллий кенгашларга ҳам берармиз, шунда уларнинг кучи билинади”, деган Норбоева.\nМазкур учрашув ҳақида хабар берган Сенат матбуот хизмати Танзила Норбоеванинг бу гапларини умуман тилга олмаган.\nБензин ишлаб чиқариш ва нефть қазиб олиш янада озайди\nЎзбекистонда жорий йилнинг саккиз ойида бензин ишлаб чиқариш ўтган йилга нисбатан 11,1 фоизга озайди.\nСтатистика қўмитасининг билдиришича, ўтган йилнинг январь-август ойлари оралиғида 764 минг 100 тонна бензин ишлаб чиқарилган бўлса, жорий йил 8 ойида бу кўрсаткич 679, 5 минг тоннани ташкил қилди.\nҚўмита февраль ойида бензин ишлаб чиқариш жорий йил январида 2018 йилнинг январидагидан 31,8 фоизга камайиб кетгани ҳақида хабар берганди.\nДизел ёқилғисини ишлаб чиқариш ҳам 2018 йилнинг шу даврига солиштирганда 4 фоизга қисқарган ва 701,2 минг тонна бўлган.\nНефть қазиб олиш ҳажми 2018 йилнинг январь—августида деярли 500 минг тонна бўлса, жорий йилда 467,2 минг тонна, яъни 6,5 фоиз кам нефть қазилди.\n“Автомобилсиз кун” умумжаҳон ҳаракати доирасида Тошкентда 19 сентябрь куни метро бепул бўлади\nҲабиб Абдуллаев метро бекати.\nТошкентда 19 сентябрь куни биринчи марта ўтказилаётган “Автомобилсиз кун” умумжаҳон ҳаракати доирасида бепул метро тадбири ўтказилади. Бу ҳақда Ўзбекистон Темир йўллари ширкати маълум қилди.\nМетро бекатлари ва ўтиш жойлари мусиқачилар, актёрлар ва бошқа кўнгилочар дастурлар саҳнасига айланади.\nАкция ташкилотчилари пойтахт аҳолиси шу куни ўз машиналарини қолдириб, ишхоналарига метрода боришга умид қилмоқда.\nДунёнинг 50 мамлкатида ҳар йили ўтадиган “Европа ҳаракатланиш ҳафтаси”да Тошкент биринчи марта иштирок этмоқда. Жорий йилда мазкур ҳафталик 16 сeнтябрдан 22 сентябргача давом этади.\n«Бепул метро куни тадбири 2019 йил 19 сентябрда Тошкент метросининг барча станцияларида амал қилади. Тошкент метроси умумий узунлиги 37 кмдан узунроқ бўлиб, у 29 та станцияга эга. Тошкентда метро хизматидан кунига ўртача 200 минг киши фойдаланади. Бу дунёнинг бошқа пойтахт шаҳарларига нисбатан жуда паст кўрсаткич», дейилади расмий хабарда.\nНоминал қиймати 25 сўм ва ундан кам бўлган пуллар 2020 йил 1 мартдан муомаладан чиқарилади\nНоминал қиймати 25 сўм ва ундан оз бўлган тангалар расман 2020 йилнинг 1 мартидан муомаладан чиқарилади.\nАдлия вазирлигининг билдиришича, 18 сентябрь куни тангаларни ва банкнотларни муомаладан қайтариб олиш тартиби тўғрисидаги низом тасдиқланган ва давлат рўйхатидан ўтказилган.\nНизомга асосан 1, 3, 5, 10, 20, 50 тийинлик, 1, 5, 10, 25 сўмлик тангалар, шунингдек 1, 3, 5, 10, 25 сўмлик эски намунадаги банкнотлар 2020 йилнинг 1 мартидан тўлов воситаси сифатида ўз кучини йўқотади.\nУшбу танга ва банкнотлар ҳеч қандай монелик, чекловларсиз, тўлов ёки воситачилик ҳақи ундирилмаган ҳолда 1 мартгача Ҳисоб-китоб касса марказлари, тижорат банклари ва уларнинг филиаллари томонидан, 2020 йилнинг 1 мартидан 2021 йил 1 январга қадар эса фақат Ҳисоб-китоб касса марказлари томонидан алмаштириб берилади.\nШу йилнинг 1 июлидан бошлаб Ўзбекистонда 2001−2002, 2004 ва 2009 йиллар намунасидаги 50 сўмлик, 100 сўмлик тангалари ҳамда 1994 йил намунасидаги 50 сўмлик ва 100 сўмлик банкнотлари муомаладан чиқарилган эди.\nАжрашаётган оилаларни яраштирувчи комиссиялар самара бермаётгани тан олинди\nАндижон вилоятининг учта ва Фарғона вилоятининг учта туманидаги оилани яраштириш комиссиялари "ишида иштирок этаётганларнинг 68,7 фоизи яраштириш комиссиясида ишлаш учун ҳеч қандай тайёргарликдан ўтмаган. 61,9 фоизи махсус методик қўлланмаларга эга эмас. Комиссия аъзоларининг 20 фоизи оилаларни яраштириш бўйича керакли билим ва кўникмаларга эга эмас. Аъзоларнинг 23 фоизи комиссиянинг яраштириш жараёнларида фаол иштирок этмайди, 2,2 фоизи умуман қатнашмайди. Комиссия ишида фаол қатнашмаганларнинг 33,3 фоизи вақти йўқлигини рўкач қилган"\nБу хулоса «Оила» илмий-амалий тадқиқот маркази ўтказган мониторинг натижаларида акс этгани тўғрисида kun.uz хабар қилди.\nМаълум қилинишича, комиссиялар фаолиятини яхшилаш, мувофиқлаштириш мақсадида «Оила» илмий-амалий тадқиқот маркази томонидан тегишли тавсиялар ишлаб чиқилган.\n«Оила» илмий-амалий тадқиқот маркази томонидан ўз-ўзини бошқариш органлари ҳузуридаги яраштириш комиссиялари фаолияти таҳлилига бағишланган тақдимот анжуманида ажрашаётганларнинг шахсий ишига қандайдир комиссияга бирлаштирилган бегоналарнинг аралашиши қанчалик тўғри бўлади, деган саволни биров берганми-йўқми - бу ҳақда хабарда ҳеч нима дейилмаган.\nҒурумсарой полигонида "Марказ -2019" машғулотлари бошланди\nЎзбекистон ҳарбий техникаси.\n“Марказ – 2019” халқаро ҳарбий ўқув машғулотлари доирасида 17 сентябрь куни Наманганнинг Ғурумсарой полигонида ўтказиладиган Ўзбекистон ва Тожикистон ҳарбийларининг қўшма машғулотлари бошланди.\nМудофаа вазирлигининг билдиришича, бу ерга келган тожик ҳарбийларини тантанали кутиб олиш маросими 16 сентябрда бўлиб ўтган эди.\nҒурумсарой полигонида ўтадиган машғулотда ҳар иккала томондан 200дан ортиқ аскар, ҳарбий самолётлар ва вертолётлар иштирок этади. Ғурумсарой полигонида шартли террорчи гуруҳларини йўқ қилиш бўйича вазифалар амалда бажарилади.\nБундан ташқари “Марказ – 2019” машғулотлари 16 сентябрдан 21 сентябргача Оренбург, Доғистон, Астрахан, Челябинск, Кемерово ва Олтойда ўтказилади. Унда 128 минг ҳарбий, 20 минг техника, 600га яқин самолёт ҳамда вертолёт, 15тагача ҳарбий кема иштирок этишини маълум қилди.


«Атлетико» Суареснинг трансферини эълон қилди\nЛуис Суарес Мадриднинг «Атлетико» клуби билан шартнома имзолади. Бу ҳақда расмий сайти эълон қилди.\n25 сентябрь куни 33 ёшли уругвайлик ҳужумчи «матрасчилар» клуби учун тиббий кўрикдан ўтган ва икки йиллик шартномага имзо чеккан.\n«Суарес «Атлетико»га келиши билан таркибимиз Европа миқёсидаги тажрибали тўпурар, ҳамиша майдонда бор кучи билан ўйнайдиган ва ўз позициясида жаҳоннинг энг яхшиларидан бири бўлган футболчи билан бойиди», дейилади клуб матбуот хизмати хабарида.\nЛуис Суарес 2014 йилдан буён «Барселона» сафида тўп суриб келаётганди. Ўтган мавсумда футболчи барча турнирлар доирасидаги 36 ўйинда майдонга тушган ва 21 гол уриб, 10 голга узатма берган. У кўк-анорранглилар сафида жами 13 соврин ютиб олган, жумладан, икки марта Чемпионлар лигасида ва тўрт марта Испания чемпионатида ғолиб бўлган.\n«Насьональ» клуби тарбияланувчиси бўлган Суарес ўз фаолияти давомида «Гронинген», «Аякс» ва «Ливерпуль» каби клубларда ҳам тўп сурган. У 2007 йилдан буён Уругвай терма жамоаси аъзоси ҳисобланади.\nАввалроқ «Барса» ҳужумчи учун бонуслар билан бирга 6 млн евро олиши хабар қилинганди.


Морган Фриман "иштироки" туфайли ўзбек фильми премьераси тўхтатиб қўйилди - 09.02.2017, Sputnik Ўзбекистон\nМорган Фриман "иштироки" туфайли ўзбек фильми премьераси тўхтатиб қўйилди\nБадиий фильмни жамоатчилик орасида тарғибот қилишда бир қатор қонунбузилиши ҳолатларига йўл қўйилганлиги аниқланган 09.02.2017, Sputnik Ўзбекистон\n15:33 09.02.2017 (янгиланди: 21:50 09.02.2017)\n© uz24"Дайди" фильми рекламаси\nБадиий фильмни жамоатчилик орасида тарғибот қилишда бир қатор қонунбузилиши ҳолатларига йўл қўйилганлиги аниқланган\nТОШКЕНТ, 9 фев — Sputnik. Ўзбекистонда Сирожбек Абдуллаев томонидан суратга олинган "Дайди" фильмини реклама қилишда бир қатор қонунбузилиш ҳолатлари кузатилгани сабабли кинотеатрларда мазкур фильм тақдимотини ўтказиш ва кенг намойиш қилиш тўхтатиб турилади. Бу ҳақда "Ўзбеккино" Миллий агентлиги томонидан берилган расмий билдиришга таяниб, uz24.uz хабар қилмоқда.\nХабарда айтилишича, ижтимоий тармоқларда миллий кинематография соҳасида тарқатилаётган ахборотлар "Ўзбеккино" Миллий агентлиги томонидан мониторинг қилинганда "Тимур Фильм" МЧЖ томонидан суратга олинган "Дайди" номли бадиий фильмни жамоатчилик орасида тарғибот қилишда бир қатор қонунбузилиши ҳолатларига йўл қўйилганлиги аниқланган.\nЖумладан, мазкур фильмнинг трейлери, баннерлари ва чипталари чиқарилиб, уларда Голливуд юлдузи Морган Фриманнинг 2014 йилда ишлаб чиқарилган "Сўнгги рицарлар" фильмида суратга тушган қиёфаси акс эттирилган. Аммо актёрнинг қиёфаси фильмнинг агентликка тақдим этилган нусхасида бўлмаган.\n"Тимур Фильм" МЧЖ томошабинларнинг фильмга нисбатан талабини кучайтиришга эришиш мақсадида машҳур кино юлдузини фильмда суратга тушганлигини билдирувчи ёлғон (чалғитувчи) маълумотлар тарқатиб, истеъмолчиларнинг (томошабинлар) ҳуқуқларини поймол қилган.\nБу ҳолат фильмга нисбатан юқори қизиқишни уйғотиб, уни томоша қилишга бўлган талабнинг сунъий равишда ошишига сабаб бўлмоқда.\nШунингдек, "Тимур Фильм" МЧЖ студияси "Дайди" филмида бир қатор хорижий фильмлардаги кадрлардан фойдаланиб, Ўзбекистон Республикасининг "Муаллифлик ҳуқуқи ва турдош ҳуқуқлар тўғрисида"ги Қонуни 19-моддаси талабини ҳам бузган. Қонуннинг ушбу моддасига кўра, юридик ва жисмоний шахслар муайян асардан фақат ҳуқуқ эгаси ёки бошқа ваколатли шахс билан тузилган шартномага биноан фойдаланишлари мумкинлиги белгиланган.\nШулардан келиб чиқиб, ушбу ҳолатлар бўйича Хусусийлаштириш, монополиядан чиқариш ва рақобатни ривожлантириш давлат қўмитасига ҳамда Интеллектуал мулк агентлигига расмий тақдимнома киритилди.\nҚайд этилган масалалар мазкур давлат идоралари томонидан кўриб чиқилгунига қадар "Дайди" фильмини кинотеатрларда тақдимотини ўтказиш ва кенг намойиш қилишни тўхтатиб туриш кўрсатмаси берилди.\nУшбу хабар ижтимоий тармоқларда ҳам муҳокамага сабаб бўлмоқда. Абдурашид Мамадолимов исмли фойдаланувчи бу ҳолатга ўз фикрини билдирар экан, фильм намойишининг тўхтатилиши жуда тўғри қарор бўлганлигини таъкидлаган.\n"Янги бир ўзбек киноси намойишини тўхтатиб қўйишибди. Сабаби фильм реклама баннерида машхур бир Ҳолливуд актёрининг сурати бор экан. Лекин бу актёр фильмда рол ўйнамаган. Жуда тўғри қарор қилинибди. Фильм яратувчилари қандай уялмасдан бунақа кўзбўямачилик қилишган!?", деб ёзади у.\nУнинг фикрича, ўзбек тв каналларида ҳам шунга ўхшаш ҳолатлар мавжуд.\n"МТВ Шоу" деган кўрсатув бор. Кўрсатувни кўнгилочар (енгил) деб қарасак, ёмон эмас. Лекин мен бу кўрсатувнинг камида иккита сонида юқоридаги каби ҳолатга дуч келдим. Масалан биттаси Мирзабек Холмедов меҳмон бўлган сони. Унда гўёки машҳур ғарб актёри Ҳолмедов тўғрисида гапиради. Тушунарлики, бу ерда ўша машҳур актёрнинг бутунлай бошқа гаплари ўзбекчада ўзгартириб дубляж-монтаж қилинган. Бу бориб турган кўзбўямачилик, муаллиф ҳуқуқининг бузилишидир. ТВ канал учун бундай ишни қилиш уят", деб фикрини якунлайди у.


07 июл 2022, Тошкент вақти: 15:29\nПрезидент Мирзиёев селектор йиғилишида журналистлар билан "муомала қилишни билмайдиган", "маънавиятсиз, кеккайган" амалдорни сиёсатга хиёнатда айблади ва чора кўришидан огоҳлантирди.\nМирзиёевнинг бу танқиди - мамлакатдаги етакчи Kun.uz Интернет нашри ва Тошкент шаҳар ҳокими Жаҳонгир Ортиқхўжаев ўртасидаги можаро билан ўтган ҳафта якунида айтилди.\nАҚШ Давлат департаменти вакили журналистларга таҳдид қилган амалдорларни қоралаган президент Мирзиёевнинг чиқишини қувватлади.\nДавлат департаментидан муносабат\nАҚШ Давлат котибининг Жанубий ва Марказий Осиё масалалари бўйича ёрдамчиси биринчи ўринбосари Элис Уэллс таҳдидга учраган ўзбек матбуоти ҳақида президент Шавкат Мирзиёев қилган чиқишни қувватлади.\n23 ноябрь куни Twitter тармоғида қолдирган баёнотида Уэллс:\n"Президент Шавкат Мирзиёевнинг Ўзбекистондаги матбуотга нисбатан таҳдидни қоралаётганини эшитганимдан хурсанд бўлдим ва бу билан президент матбуот эркинлигига содиқлигини яна бир карра намойиш қилди. Журналист ва блогерлар хавфсизлиги ва ўз ишини эркин бажариш имконини таъминлаш очиқлик ва демократиянинг кучайишига ёрдам беради", деб ёзди.\n"Маънавиятсиз, кеккайган раҳбар"\nПрезидент Шавкат Мирзиёев 22 ноябрь куни аҳолини уй-жой билан таъминлаш масалаларига бағишланган селектор йиғилишида раҳбарларнинг жамоатчилик ва ОАВ билан мулоқот маданияти йўқлигини танқид қилди.\nДавлат раҳбарининг бу танқиди мамлакатдаги етакчи Kun.uz Интернет нашри ва Тошкент шаҳар ҳокими Жаҳонгир Ортиқхўжаев ўртасидаги можаро кузатилаётган бир кезда янгради.\nШу боис, гарчи бирор мулозим исмини тилга олмаган бўлсада, президент Тошкент ҳокимини назарда тутаётганини тахмин қилиш мумкин.\n"Замон шуни талаб қилаяпти, мен раҳбар сифатида, қандай оғир бўлмасин, чора кўришга тайёрман".\n"2 йил олдин тассавур қилинглар - мен ҳам вилоят ҳокими бўлганман - биз бундай қабул қила олармидик?!"\n"Ҳамма ўтирганлар - 4 та сектор район ва шаҳар, вилоятлар миқёсида қўрғошиндай ёзволинглар ўзларингга - қилган ҳамма ҳаракатларингиз битта гапларингиз билан сиёсатимизга хиёнат бўлаяпти", деди президент.\nШундан сўнг президент ижтимоий тармоқларда деярли ҳар куни "қайсидир раҳбарнинг фаолияти билан боғлиқ шов-шувли хабар тарқалаётгани"ни урғулади.\n"Ҳаёт бор экан, бу - нафс деган балодан биз қутулолмаймиз. Халқни хизматига ўтдингми, ҳамма бу масалани ташлашинг керак. Ўтмаган бўлсанг, ҳозир ташла! Эртага кеч бўлади. Мажбур бўламиз, қонунга мурожаат қилишга", деди президент.\nKun.uz ва Ж. Ортиқхўжаев можароси\n16 ноябрь куни Тошкент ҳокимининг журналистларни гей чиқариши, маҳалласида сазойи қилиши ва жисмонан йўқ қилиши мумкинлигини айтиб, таҳдид қилаётгани қайд этилган аудио ижтимоий тармоқларга сиздирилди.\nБироз ўтиб, Ўзбекистондаги етакчи Kun.uz Интернет нашри бу таҳдидлар ўзининг 3 мухбирига айтилганини маълум қилди.\nБу тафсилотлар очиқлангач, тармоқлардаги норозилик кучайиб, Тошкент ҳокимининг истеъфосига чақириқлар янграй бошлади.\nАммо, 18 ноябрь куни Интернет нашри Тошкент ҳокими билан ярашганини эълон қилди ва жамоатчиликдан мавзуни ёпишни сўради. Таҳририят бир кунда қарорини ўзгартиришга мажбур қилган омилларни очиқламади.\nҚуйида бу воқеа тафсилотларига бағишланган Ozodlive дастурини томоша қилишингиз мумкин:\nОгоҳлантирилган, аммо ишида қолган ҳокимлар\nБунга қадар 3 вилоят – Фарғона, Қашқадарё ва Хоразм ҳокимлари ҳам жамоатчиликнинг кенг муҳокамаси, охир-оқибатда, президент танқидига учраган эди.\nШу йилнинг 2 августидаги видеоселектор йиғинида президент бу ҳокимларни номма-ном санаган, уларни ҳам сенсираб қоралаган ва "сиёсатга хиёнат"да айблаганди.\nЎшанда ҳар уч ҳоким, айни пайтда сенатор бўлган уч мулозим, президентнинг кўрсатмаси билан, халқ олдида кечирим сўраган.\nҲозирча, улардан бир нафари - Қашқадарё вилоятига ҳокимлик қилган Зафар Рўзиев шу йилнинг 26 октябрь куни ишидан олиниб, ўша куниёқ, Жиззах вилоятининг Зарбдор туманига ҳоким этиб тайинланди.\nХоразм вилоят ҳокими Фарҳод Эрманов ва, 2 августдаги селектордан сўнг ҳам бир неча бор огоҳлантирилиб, сентябрь охирида Сенатдан 3 ойлик синов муддати олган Фарғона вилояти ҳокими Шуҳрат Ғаниевлар ҳануз ўз лавозимида қолмоқда.


2019-06-18 14:21:11 Axborot xabari\nҚашқадарё вилоятининг Қарши шаҳрида мультибренд автосалони ҳамда “QARSHI AUTOCENTRE” МЧЖ автосервисининг қурилиш ишлари бошланди. Ушбу автосалоннинг қурилиши компаниянинг хизмат доирасини кенгайтириш ва мижозларга қулайлик ва хизмат кўрсатиш дастурлари доирасида амалга оширилмоқда. Мазкур автосалон фаолияти қарийб 100 нафар маҳаллий аҳолини иш билан таъминлаш имконини беради.\nБундан ташқари автосалонда автосуғурта, автомобил рақамини рўйхатга олиш каби хизматлар кўрсатилади.\n800 кв.м. майдонли сервис маркази замонавий техник ускуналар билан жиҳозланади ҳамда унда махсус тайёргарликдан ўтган юқори малакали мутахассислар фаолият юритади. “QARSHI AUTOCENTRE” МЧЖ сервис станциясида ЎзАвтосаноатнинг барча брендларига кафолатли хизмат кўрсатилади.


Тараққиёт, тинчлик ва қонун устуворлиги кафолати - Hidoyat.uz\nАсосий саҳифа Мақолалар Тараққиёт, тинчлик ва қонун устуворлиги кафолати\nЧоп этилди Dekabr 5, 2019 Тараққиёт, тинчлик ва қонун устуворлиги кафолатиda fikr bildirishni o'chirish\nДунё давлатлари халқлари эъзозлайдиган, амал қиладиган ва ҳар йили унинг қабул қилинганини севиниб нишонлайдиган байрамлардан бири бу – Конституция кунидир. Чунки Конституция ҳар бир миллатнинг миллат сифатида ўзининг давлатига эга эканини билдирувчи асосий рамзлардан бири саналади.\nМиллатимиз даҳоси, аждодларимиз қолдирган буюк маънавий мерос, муқаддас динимиз таълимоти, халқимиз донишманлигига таянган ҳолда қабул қилинганига 27 йил тўлаётган Бош қомусимиз ҳам Ватанимиздаги барқарор тараққиёт, тинчлик ва хотиржамлик, ўзаро ҳурмат-эҳтиром, қонун устуворлиги ва бошқа эзгуликларга йўл кўрсатувчи маёқ вазифасини бажариб келмоқда.\nЛотин тилидаги constitutio – тузилиш, тузукдан ҳосил қилинган конституция –давлатнинг асосий қонуни. Шу боисдан уни ҳар бир миллат ўзининг тилида ардоқли сўзлар билан атайди. Масалан, биз “Бош қомусимиз”, деймиз ва катта ҳарф билан бошлаб ёзамиз, турклар “anayasa”, дейди…\nКонституция эски замонлардан бошлаб ўз давлатчилиги тарихига эга бўлган халқлар учун янгилик эмас. Конституция моҳиятан давлат тузилиши, ҳокимият ва бошқарув органлари тизими, уларнинг ваколати ҳамда шакллантирилиш тартиби, сайлов тизими, фуқароларнинг ҳуқуқ ва эркинликлари, суд тизимини белгилаб беради ҳамда барча қонунларнинг асоси ҳисобланади. Ҳарҳолда шундай бўлиши керак.\nБош қомус ана шу моҳият эътибори билан “Ўғузнома”, “Ҳибатул-ҳақойиқ”, “Темур тузуклари” ва шуларга ўхшаш сиёсий адабиётларнинг тадрижи эмасми. Ушбу асарлар шариат қонунлари билан бир қаторда Ўрта Осиё халқлари тақдирига кучли таъсир ўтказган. Ўзбекистон Республикасининг 1992 йил 8 декабрда қабул қилинган Конституцияси жаҳон андозаларига мос, халқаро талабларга жавоб берадиган бўлиш билан бирга халқимизнинг аксари мусулмонлар экани ва уларнинг диний расм-русумларга, фиқҳий аҳкомларга сидқи дилдан риоя этишлари инобатга олиниб, Ислом фиқҳида мўътабар манбалардан бири бўлган «Ҳидоя» асаридан ҳам маълумотлар ўрганилиб, Конституциямиз таркибидаги қонун ва ҳуқуқлар жамланмасида ўз аксини топди.\nКонституциямиз қабул қилинган кун – 8 декабрь юртимизда катта байрам. Шу куни сайилгоҳлар, боғлар ва хиёбонлар шоду хуррам сайр қилиб юрган оилалар, ёшлар жамоалари билан гавжум бўлади, болаларнинг шодон қийқириқлари эшитилади. Ва ана шу бахтиёрлик кишининг қалбини тўлқинлантириб юборади. Зотан, ана шу тинчлик-омонликда Бош қомусимизнинг беқиёс ҳиссаси бор.\nТуризмни ривожлантириш давлат қўмитаси: “Умра” зиёратларини бозор муносабатларидан келиб чиққан ҳолда ташкиллаштириш мақсадга мувофиқ\nНабий (соллаллоҳу алайҳи ва саллам)нинг орқа томонларида турган саҳобаларини ҳам кўрганлари


Қозоғистон “Бойқўнғир” космодромидан Россияни чиқаришни режалаштираяпти - zarnews.uz\nҚозоғистон “Бойқўнғир” космодромидан Россияни чиқаришни режалаштираяпти\nҚозоғистонда келгусида “Бойқўнғир” космодромини Россияга ижарага бермай Қозоғистоннинг ўзи ишлатишни режалаштираяпти. Бу ҳақда Қозоғистон ҳарбий мудофа ва аэрокосмик саноат вазирининг ўринбосари Марат Нургожин гапирган, деб хабар бераяпти mk.ru.\n"Қозоғистон ҳозирги вазиятни синчковлик билан ўрганмоқда. Бу режамизни Роскосмосга аввалроқ билдирганмиз ва улар билан бу мавзуни муҳокама қилганмиз.\nБу иш осон бўлмайди. Бу учун ҳали Роскосмос билан яна бир неча бор музокаралар ўтказамиз", деган Нургожин.\nРоссия анча йиллардан бери “Бойқўнғир” космодроми ва ундаги шаҳарчани ижарага олиб ишлатаяпти. Шаҳарча аҳолисининг 60 фоизи Қозоғистон, 40 фоизи Россия фуқароларидир.\nЭслатиб ўтамиз, 1991 йилда СССР тарқаб кетиши ортидан мамлакатдаги ягона космодром Қозоғистон ҳудудида қолди. Ўша пайтларда Россияда Узоқ Шарқда, Тинч Океанида янги космодром қуриш режалаштирилди. Аммо, бу режа амалга ошмади. Сабаби, ўша пайтда Қозоғистон билан “Бойқўнғир” космодромини ижарага олиш шартлари келишилди. Россиялик мутахассислар “Бойқўнғир”да иш бошлашди ва Тинч океанида қурилиши лозим бўлган янги Космодром режа ҳолида қолиб кетди. Агар, Қозоғистон келажакда “Бойқўнғир” космодромини ўзи ишлатадиган бўлса, балки Россия учун Тинч океанида янги космодром қуриш яна долзарб бўлиб кун тартибига чиқар.\nТеглар: Қирғизистон Россия


Юртимизнинг барча жойларида, энг олис ҳудудларида ҳам мактабгача, таълим муассасаси ташкил этилади. Бу энг аввало оналар учун муҳимдир. Улар фарзандининг сифатли тарбия олиши, мактабга тайёрланиши учун биринчи ўриндаги вазифадир. Қолаверса, боғчага бормаган бола билан борган боланинг ўртасида катта фарқ бўлади.\nЮртбошимизнинг ташаббуси билан энди мактабларда тайёрлов курслари очилади. Яъни мактаблар ўн йиллик бўлиб, мактаб ёшидаги бола бир йил олдин мактабга тайёрланади.\nМазкур рукндаги бошқа мақолалар: « Шавкат Мирзиёев: Қийноққа солиш каби ноқонуний усулларни қўллашни қатъиян чеклаш мақсадида тергов ва вақтинча сақлаш ҳибсхоналари видеокузатув воситалари билан жиҳозланади\t“Халқ қабулхоналари энди Тезкор давлат хизматлари агентлиги деб юритилади” »


16 май 2022, Тошкент вақти: 13:01\nЧоршанба куни ўтказилган мажлисни МСК раиси М. Абдусаломов бошқарган.\nЎзбекистон Марказий сайлов комиссиясининг 6 январь куни бўлиб ўтган мажлисида жорий йилда ўтказилажак президент сайловига тайёргарлик масаласи кўрилган. Бу ҳақда МСК матбуот хизмати маълумот тарқатди.\nХабарномада Марказий сайлов комиссияси бўлажак сайловларни миллий қонунчилик ва умумэътироф этилган халқаро демократик тамойиллар асосида юқори даражада ташкил этишга ҳозирдан алоҳида эътибор қаратаётгани урғуланган.\n“Бунда ўтган сайловларда орттирилган миллий тажриба ҳамда халқаро кузатувчилар томонидан берилган мақбул тавсияларни миллий сайлов қонунчилиги ва амалиётига татбиқ этиш ишлари муҳим ўрин тутади”, дея қайд этган МСК мулозимлари.\nЧоршанба кунги мажлисда Европада хавфсизлик ва ҳамкорлик ташкилотининг (ЕХҲТ) Демократик институтлар ва инсон ҳуқуқлари бўйича бюроси (ДИИҲБ) миссиясининг Ўзбекистонда 2019 йил 22 декабрида ўтказилган сайловларни кузатиш юзасидан тавсиялари, МСКнинг 2020 йилнинг иккинчи ярмидаги фаолияти натижалари ва 2021 йилнинг биринчи ярми учун иш режасига оид ҳамда Комиссия фаолиятини янада такомиллаштиришга доир айрим низомлар лойиҳаларини тасдиқлаш билан боғлиқ масалалар кўриб чиқилган.\nШунингдек, мажлисда МСКнинг 2020 йил иккинчи ярмидаги фаолияти натижалари батафсил таҳлил этилиб, 2021 йил биринчи ярми учун иш режаси тасдиқланган ва бошқа масалалар қаралган.\nЎзбекистонда сўнгги президент сайлови 2016 йил 4 декабрида ўтказилган. Унда, расмий маълумотга кўра, сайловчиларнинг 88,61 фоиз овозини олган Ш. Мирзиёев ғалаба қозонган.


Қирғизистон: Миллий хавфсизлик давлат қўмитаси “Фарғона” журналистидан 20 минг доллар ундирмоқчи... Кўплик қилмайдими? - Фарғона.Ру ахборот агентлиги\n03:10 msk, 4 Июль 2020\nҚирғизистон: Миллий хавфсизлик давлат қўмитаси “Фарғона” журналистидан 20 минг доллар ундирмоқчи... Кўплик қилмайдими?\n26.08.2014 08:58 msk\nФотосуратда: Шоҳруҳ Соипов – мустақил журналист, “Фарғона.Ру” агентлигининг Қирғизистондаги штатсиз мухбири, 2007 йилда ёлланма қотил томонидан отиб ўлдирилган таниқли ўшлик журналист Алишер Соиповнинг кенжа укаси\nҚирғизистон Миллий хавфсизлик давлат қўмитаси (бундан кейин МХДҚ) Ўш вилояти бошқармаси “Фарғона” агентлигининг журналисти Шоҳруҳ Соипов устидан Ўш шаҳар судига даъво аризаси билан мурожаат қилди. Даъво аризасида таъкидланишича, штатсиз мухбиримизнинг шу йил 31 май куни чоп этилган мақоласида қирғиз махсус хизматларининг обрўсига путур етказилиб, шаъни булғанган экан. “Фарғона” агентлиги таҳририяти чекистларнинг барча эътирозларини асоссиз деб ҳисобламоқда ҳамда ушбу даъво аризасини давлат ҳокимият идораси томонидан уюштирилган очиқдан-очиқ таъқиб сифатида баҳоламоқда.\nЎшлик махсус хизмат ходимларининг ғазабини жунбушга келтирган мақоламизда МХДҚ Ўш вилояти бошқармаси ходимлари жиҳод учун Сурияга бориб келгани ҳамда уларнинг террорчилик гуруҳларга алоқадор деган гумон билан ўнлаб одамларни қўлга олгани ҳикоя қилинганди. Шу билан бирга, нашр манбаларининг таъкидлашича, бир вақтнинг ўзида оддий диндорларга ҳам босим кучайди. “Фарғона” суҳбатдошларидан бирининг айтишича, махсус хизмат ходимлари террорчилик ва экстремистик ташкилотларга мансублиги исботланмаган ўшлик йигитлардан 500 доллардан пул берасан деб туриб олишган. Матндан олинган иқтибос:\n“Махсус хизмат ходимлари ҳамма соқол қўйган диндор йигитларни қўлга олиб текширишмоқда. Агар унинг бирорта тақиқланган диний ташкилотга аъзолиги исботланмаса ва агар унинг телефонидан диний маърузалар топилмаса ва умуман олганда, унинг бегуноҳлиги аниқланса, махсус хизматлар уни 500 доллар эвазига қўйиб юборяпти. Улар йигитларга очиқдан-очиқ: “Сени ушлаш учун анча ҳаракат ва харажатлар қилдик, энди харажатларимизни қоплашинг керак, 500 доллар тўлаб қўй-да, кетавер” дейишяпти”, - дейди суҳбатдошимиз.\nҚайд этамиз, “махсус хизмат ходимларининг” товламачилик билан шуғулланаётгани ҳақида мақола муаллифи эмас, балки номи ошкор этилмаслигини шарт қилиб мухбиримизга маълумот бераётган суҳбатдоши гапиряпти. Хавфсизлиги ҳақида қайғуриб номини яширган бу одамнинг гапларида товламачилик билан шуғулланаётганлар айнан МХДҚ Ўш вилояти бошқармаси ходимлари, деган тўғридан-тўғри ишора йўқ. Буларнинг ҳаммаси арзимас гаплар, уларни суд текширсин. МХДҚ бу гапларни қанақа далиллар билан инкор қилиши биз учун қизиқ.\nБИЗ ҲАҚ ЭМАСМИ?\n“Миллий хавфсизлик органларини бадном қилувчи фактлардан бирортаси ҳам Қирғиз Республикаси ҳуқуқни муҳофаза қилиш органларида қайд этилмаган. Бу мақола асоссиз, конкрет фактлар билан тасдиқланмаган ҳамда жамоатчилик кўз ўнгида органимизга бўлган ишончга ва обрўсига футур етказади”, - дейилади МХДҚ Ўш вилояти бошқармаси раҳбари К.Қўжобеков имзолаган даъво аризасида (орфография сақлаб қолинган).\nАризадаги гаплар кўча одамлари тушунадиган тилга ўгириладиган бўлса, бу эҳтимол товламачиликка дуч келган одамлардан ҳуқуқни муҳофаза қилиш органларига ҳеч қанақа ариза келиб тушмаганини англатса керак. Балки фуқаролар товламачиларнинг ўч олишидан хавотирлангани боис қудратли махсус хизматлар устидан шикоят қилишга қўрқишар?..\nБоз устига, шунақа шикоятлар тушганида, маҳаллий милиция МХДҚнинг бирорта ходими устидан текширув бошлашга ботина олармиди? Ахир қудратли МХДҚ билан алоқаларни бузишни ҳеч ким истамаслиги ҳаммага маълумку. Ушбу ҳолатда аризачига тилини тийиб юришни ҳамда жони омонлигида туёғини шиқиллатишни маслаҳат берган афзал.\n“МИЛЛИОН СОМ САДАҚА ҚИЛИНГ!”\nМХДҚ Ўш бошқармаси суддан “Фарғона” сайтида чоп этилган мақоладаги маълумотларни ҳақиқатга тўғри келмайди дея тан олишни, муаллифдан раддия билан чиқишни ҳамда Шоҳруҳ Соиповдан маънавий зарарни қоплаш мақсадида бир миллион сом (19,2 минг доллардан бир оз кўпроқ)миқдорида товон пули ундиришни сўрамоқда.\nОлийжаноб қирғиз чекистларида бу пулларни ўзларига олиб қолиш ёки давлат хазинасига ўтказиш нияти йўқ. Улар суддан Соиповдан ундирилган пулларнинг ҳаммасини Ўш шаҳридаги кўзи ожиз болалар мактаб интернатига ўтказишни сўраяптилар.\nАлбатта болалар ҳақида қайғуриш, боз устига, бу болалар ногрион бўлса, ҳар бир инсоннинг ва ҳатто давлат органининг бурчи. Бироқ, МХДҚ вилоятда фаолият юритаётган ёш журналистнинг шунча пули борлигини қаердан билди?\nФаолияти Қирғизистонда эркин ахборот майдонини ривожлантиришга йўналтирилган Медиа Полиси Институти мутахассисларининг “Фарғона” агентлигига маълум қилишича, сўнгги йилларда судга журналистлар ва ОАВ таҳририятлари устидан ўнлаб даъво аризалари келиб тушган. Обрўлари ва шаъни ҳимояси йўлида келтирилган маънавий зарар учун эллик миллион сом ёки бир миллион долларгача товон пули тўланиши талаб қилинган аризалар ҳам бор. Журналистнинг ёки нашрнинг айби суд томонидан исботланган тақдирда таҳририятлардан ёки муаллифлардан 20 минг сомдан ошмаган миқдорда товон пули ундириш тўғрисида қарорларни чиқариляпти. Аммо бизнинг мухбиримиз нима айб иш қилиб қўйибди?\nШоҳруҳ Соипов аноним манбасининг сўзлари Миллий хавфсизлик қўмитаси ходимлари ғазабини шунчалик жунбушга келтиришини ухлаб тушида ҳам кўрмаганди\n- Таҳрририятимиз судга ўз таъсирини ўтказишни асло ўзига мақсад қилиб олмаган, аммо ушбу иш бўйича ўз фикрларини билдиришни лозим деб билади, чунки гап бизнинг нашр учун ёзилган ҳамда биз таҳрир қилган мақола, шунингдек, ўшлик чекистлар қоралаётган бизнинг мухбиримиз ҳақида кетяпти, - дейди “Фарғона.Ру” АА бош муҳаррири Даниил Кислов.\n- Биринчиси. Бизнинг журналистга МХДҚ қўйган даъво ғалати туюлса ҳам, шахсан мен буни кўп йиллардан бери ўз ахборот манбаларининг хавфсизлиги борасида қайғуриб келаётган ахборот агентлигимизни обрўсизлантиришга уриниш сифатида баҳолайман. Мен қатъий туриб журналистимиз манбанинг ижтимоий аҳамияти муҳим бўлган муаммо ҳақида тўғридан-тўғри гапирган сўзларини ўзгартириб, ҳас-пўшлашга ҳақи йўқ, деган фикрда қоламан. МХДҚ ходимларининг товламичилик билан шуғулланаётгани тўғрисидаги манбамиз тақдим этган маълумотлар бу маҳкамада жиддий текширувлар бошланиши учун туртки бўлиши керак эди. Бироқ МХДҚ даъво аризасига илова қилинган ҳужжатларда шунга ўхшаш текширув ўтказилгани ҳақида ҳеч қанақа гаплар йўқ. Ҳеч бўлмаса, Сурия бўйича барча ишларнинг фигурантлари, шу йўналиш бўйича тергов олиб бораётган барча ходимлар сўроқ қилиндими? Агар шу иш бажарилиб, поранинг бирорта изи топилмаган бўлса, унда ўйлашимча МХДҚ Ўш вилояти бошқармаси жаҳл ила бор-йўғи бировнинг гапирган гапини етказган ёш журналистга ташланмасдан, енгил нафас олиши керак эди.\n“МЕДИА ПОЛИСИ ИНСТИТУТИ” ЮРИСТИНИНГ ШАРҲИ\n“Ҳуқуқ муносабатларида юридик шахсларнинг иштирокини белгиловчи меъёрлар қўлланиши мумкин бўлган давлат органлари (агар қонунда бошқаси кўзда тутилмаган бўлса), Қирғизистон Фуқаролик Кодексининг 18 моддасига мувофиқ ФАҚАТ хизматга алоқадор бўлган обрўсини ҳимоя қилиш тўғрисида даъво аризаси билан судга мурожаат қилиши ҳамда унинг обрўсини тўкувчи маъломотларга раддия берилишини талаб қилиши мумкин. “Номус” ва “қадр-қиммат” номоддий эзгуликларга тааллуқли ҳамда фақат инсонга тегишли ахлоқ категорялари бўлгани учун фақат фуқаролар ўз номуслари ва қадр-қимматларини ҳимоя қилиш ҳуқуқига эга”.\nЮрист билан ўтказилган интервьюнинг рус тилидаги тўлиқ матнини бу ерда ўқишингиз мумкин.\nИккинчиси. Қирғизистон Фуқаролик Кодексида баён қилинган қонунларга амал қилинадиган бўлса, бу мамлакатнинг давлат муассасалари номуси ва қадр-қимматини ҳимоя қилиб судларга даъво билан мурожаат қилишга умуман асослари йўқ экан. Умуман олганда, ўйлаб “обрў” ҳақида гапириладиган бўлса, Шоҳруҳ Соиповнинг мақоласига қараганда судга бу каби даъво билан мурожаат қилиш МХДҚга кўпроқ зарар етказади. МХДҚ шахсий таркибида нопок ходимлар борлиги тахмин қилинадиган бўлса (бунақалар дарча давлат органларида бор), унда порахўрларга бўлган салбий муносабатни бутун бир “контора”га нисбатан ёйиш ҳеч кимнинг ҳаёлига келмайди.\nУчинчи. Қизиғи шундаки, даъво аризаси 21 июль куни ёзилиб судга топширилган, унинг нусхасини эса жавобгар Соиповга фақат бир ой ўтиб – 20 август куни топширилган. Суд тингловларининг биринчи мажлиси индинга пайшанба куни бўлиб ўтади. Демак, бизнинг мухбиримиз процессга етарли даражада тайёрланмаслиги учун атайлаб шундай қилинган деган фикр ҳаёлга келади. МХДҚ ишни адолатли равишда кўриб чиқилишини истайдими ёки ҳар қанақа йўл билан судда ютиб чиқишними?\nАйтгандек, айни пайтда Ўш вилоят суди раиси вазифасини Жўлборс Қудаяров бажармоқда. У яқин ўтмишда ўша бизни муаллифимизни судга тортган МХДҚ Ўш вилояти бошқармасининг тергов бўлимига раҳбарлик қилган. Биз бу ҳолат ишни Бишкек судига ўтказиш учун етарли асос бўлади, деб ҳисоблаймиз.\nШу ерда мен суд қарори чиқишини ҳам кутиб ўтирмай МХДҚ Ўш вилояти бошқармасига ва шахсан унинг раҳбарига нашримиз саҳифасида Соипвонинг мақоласига ўз жавобларини бериш ёки бизга интервью беришга имконият яратишимиз мумкинлигини билдирмоқчиман. Менимча, МХДҚ ишни шундан бошлаши: авввалига таҳририятга мактуб ёзиб, мақоламизга ўз муносабатларини билдириши, бизнинг позициямизни тинглаб кўриши керак эди...\nШунга қарамай, биз эркин ахборот тарқатиш бўйича ўз ҳуқуқларимизни ҳимоя қилишга тайёрмиз. Биз Қирғизистоннинг барча журналистларини ҳамкасблари Соиповнинг тақдирига бефарқ қолмай, ўз нашрларида ушбу ишни кенг ёритиб боришларини сўраймиз, чунки расмийлар билан матбуот ўртасидаги муносабатларда содир бўлаётган жараёнларни тушуниш жамият учун жуда ҳам муҳим, деб ҳисоблаймиз.\nШунингдек, “Фарғона” таҳририяти қирғизистонлик ва халқаро ҳуқуқ ҳимоя ташкилотларига, хусусан, “Чегара билмас репортерлар” ташкилотининг Париждаги офисига, Нью-Йоркдаги “Журналистларни ҳимоя қўмитасига”, Норвегиядаги Хелсинки фондига мурожаат қилиб, ушбу суд процессида ҳуқуқларимизни ҳимоя қилишда ёрдам беришларини сўради.\nБиз Соиповнинг иши адолатли тарзда кўриб чиқилишига умид қиламиз, чунки на муаллифимизни ва на ўзимизни қонун бузарликда айбдор деб ҳисобламаймиз, - дея фикрларига хулоса қилади Даниил Кислов.


Ўзбекистонда электр таъминотидаги чеклаш оқибатида тадбиркорлик субъектларига қанча зарар етказилгани аниқланди\nЎзбекистонда 2020 йилда истеъмолчиларга электр энергияси, табиий ва суюлтирилган газ, кўмир етказиб беришда қатор муаммолар аниқланган. Бу ҳақда Олий Мажлиси Сенати Кенгашининг видеоконференцалоқа тарзида ўтказилган мажлисда айтиб ўтилган.\nТаъкидланишича, электр таъминотини огоҳлантирмасдан чеклаш оқибатида аҳоли ва тадбиркорлик субъектларига 1 миллиард 620 миллион сўмга тенг моддий зарар етказилган. Энергия етказиб бериш, истеъмолчиларнинг ҳуқуқ ва манфаатларини таъминлаш бўйича электр энергияси истеъмолини чеклашда белгиланган талабларга амал қилинмаган.\nҚайд этилишича, электр энергетика соҳасига сўнгги уч йилда умумий қиймати 26 триллион 214 миллиард сўм инвестиция киритилган. Аммо жойларда мазкур соҳага оид кўплаб муаммолар юзага келган. Яъни Андижон вилоятида жорий йилда электр узатиш тармоқларини реконструкция қилиш ва янги қуриш ишлари бўйича режанинг 38,7 фоизи бажарилмаган. Шунингдек, трансформатор пунктлари бўйича режанинг 29,9 фоизи, энг кўп Наманган вилоятида –13,7 фоизга бажарилмаган.\nШунингдек, истеъмолчиларнинг қарздорлик суммасининг ўсиб бориш кўрсаткичи сақланиб қолган. Хусусан, истеъмолчилар томонидан фойдаланилган электр энергияси учун мавжуд дебитор қарздорлик 2018 йилнинг 1 январь ҳолатига кўра 2 триллион 290 миллиард сўм, 2019 йилнинг 1 январь ҳолатига кўра 2 триллион 40 миллиард сўм, 2020 йилнинг ноябрь ҳолатига кўра 2 триллион 400 миллиард сўмни ташкил қилган.\nМажлисда истеъмолчиларга табиий ва суюлтирилган газ етказиб беришда истеъмолчиларни табиий газ билан таъминлаб бера олмаслик ҳолатлари ҳақида гапирилган. «Ўзтрансгаз» корхонаси томонидан 2018–2019 йиллар давомида улгуржи истеъмолчиларга табиий газ етказиб беришда тўловларни ҳисоблашда 200 миллиард сўмдан зиёд миқдорда асоссиз ҳақ олинганлиги аниқланган.\nҚолаверса, аҳолига суюлтирилган газ етказиб бериш бўйича хизматлар амалга оширилмасдан, истеъмолчилар ҳисобидан хақ олинган. Хусусан, Сирдарё, Фарғона ва Хоразм вилоятларида жами 360 мингдан ортиқ ҳолатда газ баллонларини аҳоли хонадонига ўрнатиб бериш хизмати кўрсатилмаган, бироқ истеъмолчилардан 1 миллиард 230 миллион сўм миқдорида хақ олинган.\nИстеъмолчи учун маиший газ баллонига суюлтирилган газ тўлдириб беришнинг белгиланган бир ойлик муддатига амал қилинмаган. Жумладан, Андижон, Наманган, Фарғона, Қашқадарё ва Самарқанд вилоятларида суюлтирилган газ таъминотини етказиб бериш амалда 50–60 кунни, айрим ҳолларда 90 кунни ташкил қилади.\nТошкентдаги 3 та цех кунига 500 та хонадонга етадиган газ сарфлаётгани аниқланди\nСергелида салкам мингта оиланинг бир ойлик истеъмол газини ўғирлаган қозонхона аниқланди\nИстеъмолчи учун маиший газ баллонига суюлтирилган газ тўлдириб беришнинг белгиланган бир ойлик муддати амалда 50-60 кунни, айрим ҳолларда 90 кунни ташкил қилади. Бундай ҳолат Андижон, Наманган, Фарғона, Қашқадарё ва Самарқанд вилоятларида юзага келган.


Ўзбекистонда эски турдаги радарлардан фойдаланиш қонуний ҳисобланадими?\n15:20 / 02.11.2016\nЎзбекистон Республикасида ўлчовлар бирлигини таъминлаш, Ўзбекистон Республикасининг «Метрология тўғрисида»ги қонуни ва техник жиҳатдан тартибга солиш соҳасидаги норматив ҳужжатлар билан тартибга солинади. Бу ҳақда “Ўзстандарт” агентлиги маълум қилмоқда.\nЮқоридаги қонун моддалари талабларига асосан, тури тасдиқланган, метрологик аттестация қилинган ёки Ўзбекистон Республикаси ҳудудидан ташқарида ўтказилган синов, метрологик аттестация ҳамда қиёслаш натижалари эътироф этилган транспорт воситаларини ҳаракат тезлигини ўлчагичлари рўйхати иловада келтирилган.\nЎзбекистон Республикаси давлат стандартининг 4.4-бандига мувофиқ, давлат метрология текшируви ва назорати татбиқ этиладиган доираларда қўлланадиган ўлчов воситалари эксплуатация жараёнида мажбурий даврий қиёслаш кўригидан ўтказилади.\nМазкур стандартнинг 4.10-бандига асосан, қиёслашнинг ижобий натижалари қиёслаш воситалари ва усуллари жорий қилинган ҳужжатларига мувофиқ расмийлаштирилади ва қиёслаш тўғрисидаги сертификат билан тасдиқланади. Ўлчаш воситаларини қиёслаш доимийлиги (қиёслашлараро интерваллар) қиёслашдан ўтказилиши лозим бўлган ўлчов воситалари туркумларининг рўйхатига асосан транспорт воситаларининг ҳаракат тезлигини ўлчагичлари учун қиёслаш сертификати муддати 1 йил деб белгиланган.\nБугунги кунда фойдаланишда бўлган тезлик ўлчов воситаларининг қўлланилиши ёки қўлланилмаслиги бўйича қарорни уларни эксплуатация қиладиган ташкилот ёки корхона ваколатига киради.\nЎзбекистон Республикасида ўлчов воситалари Давлат Реестридан импорт қилинган ёки турини тан олиш йўли билан транспорт воситалари ҳаракат тезлигини ўлчагичлари рўйхати\nМьянмада бортида юздан ортиқ йўловчи бўлган самолёт радардан йўқолди


ТАБИИЙ ГАЗ – МИЛЛИЙ БОЙЛИГИМИЗ - AmuNews.uz - энг сўнгги янгиликлар\nЭнг азиз, энг улуғ ҳисобланган Мустақиллик байрамидан кейин нефть ва газ саноати ходимлари ўзларининг анъанавий касб байрамларини муносиб меҳнат ютуқлари билан кутиб олмоқдалар.\nДунё харитаси олдида туриб қарасангиз, ҳамма мамлакатларда ҳам табиий газ захиралари йўқлигини кўриб, жонажон Ўзбекистонда яшаётганингиздан беихтиёр қалбингиз фахр ва ғурурга тўлади. Туманимизда 25 минг хонадон газлаштирилган бўлиб, шундан ҳозирги кунда 11 мингдан ортиқроғи табиий газ билан таъминланган. Табиий газ етиб бормаган ёки газ тармоғига уланмаган 17 минг хонадон суюлтирилган газ билан таъминланмоқда.\nТуман аҳолисини табиий газ билан таъминлаш учун 5 та автоматик газ тақсимлаш станцияси (АГPС) ишлаб турибди, шунингдек табиий газни узлуксиз ва бир маромда узатиш учун 479 та газ тақсимлаш пунктлари бўлиб, шундан 54 донаси юқори ва 425 таси ўрта босим ва паст босимда ишлашга мўлжалланган.\nАйни кунда меҳнат жамоамизда 2015-2016 йил куз-қиш мавсумига тайёргарлик ишлари олиб борилмоқда. Яъни ер ости қувурларининг ҳолатини прибор усули билан текшириш, газ қувурларини бўяш бўйича режа-топшириқлар ортиғи билан бажарилди. Дудбуронлар созлигини текшириш, газ тақсимлаш пунктларини бўёқ қилиш ишлари давом этмоқда, узунлиги 2,4 км. бўлган газ қувурларини реконструкция қилиш режалаштирилган бўлиб, лойиҳа ҳужжатлари тайёрланиб, ижрочилар билан шартнома тузилди.\nАҳоли эҳтиёжидан келиб чиққан ҳолда, Манғит шаҳрида суюлтирилган газ баллонларини тўлдириш шохобчаси, Холимбег, Куюк кўпир ва Қипчоқ овулларида сервис марказлари аҳолига хизмат кўрсатиб келмоқда. 2015 йилнинг бошидан шу кунгача жами 687,2 минг килограмм суюлтирилган газ филиал томонидан туман аҳолисига етказиб берилди. "Амударё тумангаз” филиалига "Шимолгазтаъминот” унитар корхонасидан 12 789 та маиший суюлтирилган газ баллонлари олиб келиниб, аҳолига тарқатилди.\nХалқимизни табиий ва суюлтирилган газ билан таъминлашда бундан кейин ҳам бутун куч ва имкониятларимизни сафарбар қиламиз. Миллий бойлигимиз бўлган табиий газдан тежаб-тергаб, унумли фойдаланиш, халқимизга беминнат хизмат кўрсатишни янада юқори савияга кўтариш учун ҳамжиҳатлик билан меҳнат қилаверамиз.\nФурсатдан фойдаланиб, нефть ва газ саноати ходимларини анъанавий касб байрамлари билан табриклайман.\nШуҳрат ТАЖИБОЕВ, "Шимолгазтаъминот” УК "Амударё тумангаз” филиали бошлиғи, халқ депутатлари туман Кенгаши депутати.\n(Фото - http://www.lukoil-overseas.uz)


ИШИДга пул билан ёрдам бермоқчи бўлган калифорниялик 15 йилга озодликдан маҳрум этилди\n07:42 / 26.07.2016 5275\nАҚШнинг Калифорния штатида яшовчи Адам Дандач 25 июлда Санта-Ана шаҳри округ суди томонидан ИШИД террорчилик гуруҳига молиявий кўмак кўрсатиш ва Сурияга бориш мақсадида АҚШ фуқароси паспорти нусхасини алдов йўли билан олишга уриниш учун умрбод кузатув остида бўлиш шарти билан 15 йилга озодликдан маҳрум этилди. Бу ҳақда Ассошиэйтед Пресс ахборот агентлиги хабар бермоқда.\nАгентлик маълумотларига кўра, 22 ёшли Дандач ўтган йили террорчилик гуруҳига молиявий кўмак кўрсатмоқчи бўлгани ва онаси унинг хорижга чиқиб кетишининг олдини олиш мақсадида олиб қўйган паспортини алдов йўли билан алмаштирганини тан олган.\nДандач паспорт нусхасини олиб, 2014 июлда Сурияга кетмоқчи бўлган, бироқ ФҚБ агентлари томонидан Санта-Анадаги аэропортда ушланган. Агентлар йигитнинг телефонида жиҳодчилик мадҳиялари ва гуруҳ томонидан назорат қилинувчи ҳудудлар хариталарини аниқлашган. Прокурорларнинг айтишича, йигит ФҚБ агентларига террорчилик гуруҳига қўшилмоқчи бўлгани ва ўзини ҳимоя қилиш учун қурол билан машғулот ўташни режалаштирганини маълум қилган.


Фарғонада давлат пулини ўзлаштирган амалдорлар қамалди\nКейинги пайтларда давлат пулларини ўмаришда айбланаётган амалдорлар кўпаймоқда.\nФарғона вилояти "Сувоқова" бошқармасининг собиқ бошлиғи ўз ўринбосари ва бош бухгалтер билан биргаликда катта миқдордаги давлат маблағини ўзлаштирганликда айбланиб, узоқ муддатларга озодликдан маҳрум этилди.\nФарғона вилояти Жиноят ишлари бўйича суди вилоят “Сувоқова” бошқармаси собиқ раҳбари Мақсуджон Каримовни 11 йилга, унинг иқтисодий масалалар бўйича ўринбосари Алишер Мадёровни 5 йилга ва бош бухгалтерни 6 йилга озодликдан маҳрум этиш ҳақида ҳукм чиқарди.\nБу ҳақда хабар тарқатган NewsUz.Com Интернет сайти прокуратура материалларига таянган ҳолда, бошқарма раҳбари турли корхоналар билан сохта шартномалар тузиб, давлат пулларини ўзлаштирганини ёзди: “Андижондаги “Андижон Шинжон сервис” фирмасига аслида олинмаган 14,1 тонна темир қувур учун 25 миллион 375 минг сўм ўтказилади. Фирма раҳбари эса ўзаро келишув бўйича маблағнинг 80 фоизи (21млн.300 минг сўм) ни Мақсуджон Каримовга топширади”.\nШунингдек, “Сувоқова” раҳбарлари бошқа иқтисодий жиноятларда ҳам айбланган.\nФарғона вилояти “Сувоқова” корхонасининг шахси сир қолииши истаган мулозими Озодлик билан ўзаро суҳбатда, Мақсуджон Каримовнинг қисқа муддат ичида шунча маблағни ўзлаштириб юборганига ишониш қийин, дея таъкидлади:\n"Мақсуджон Каримов бир йилча бошлиқ бўлиб ишладилар бизда. Яхши, ишбилармон одам эди. Аслида бундай “ўйин”ларда катта-катта раҳбарлар иштирок этади. Ҳеч қачон корхона раҳбарининг ўзи бунча катта миқдордаги пулни ўзлаштириб юборишга бундай замонда журъат этолмайди. Ўзингиз тушунасизку, лекин калтак Мақсуджон аканинг бошида синди. Энди бизга ҳам айтишди, шунча пулни ўзлаштириб юборибди, деб. Ҳайрон қолдик. Қолганини суд, тергов биладида",- дейди корхона мулозими.\nФарғоналик иқтисодчи-ўқитувчи Маъруфжон Абдураҳмонов фикрича, аҳолига хизмат кўрсатадиган идораларда бундай жиноятлар содир этилиши одатий ҳолга айланган:\n- Ўзи қайсидир ташкилотнинг раҳбари, бош бухгалтерлари қайсидир, “фирми однодневкалар” дейилади, ўшалар билан сохта шартномалар тузиб, давлатнинг, жамиятнинг пулини ўзлаштирмаса, ҳайрон қоладиган замон бўлиб қолди. Қайси раҳбар бўлса, бошқа бўлса, демак тушунингки, булар ҳаммаси сохта ҳужжатлар тузиб, “иш” қилишади. Дуч келган адресга фирмаларни регистрация қилади, давлат структурасида ўтирган амалдорлар, катта раҳбарларнинг иши бўлади, бу.\n"Фирма однодневкалар" қилади. Яъни бир-икки кун ишлайди. Маълум миқдордаги пулларни фирманинг номидан, давлат ташкилотими бошқа ташкилотлар номидан пулларни қайсидир расчëтний счëтларга ўтказишади. У расчëтний счëтдан у ëққа, бу ëққа ўтказишиб, нақд пулга айлантиришадию ўзлаштириб кетишаверади. Ахтарса, у фирма йўқ. Мен бу нарсаларни яхши тушунаман,- дейди Маъруфжон Абдураҳмонов.


АҚШ ҳарбийлари "Ханжар" амалиётини бошлади\nАҚШ қўшинлари Афғонистоннинг Ҳелманд вилоятида толибон жангариларига қарши кенг кўламли ҳарбий амалиётларни бошлаб юборди.\n“Ханжар” деб номланган ушбу амалиётларда АҚШнинг 4000 аскари ва Афғонистон хавфсизлик кучларининг 650дан зиёд ходими қатнашмоқда.\nАҚШ генерали Ларри Николсон ўтмишда Афғонистонда олиб борилган ҳарбий амалиётлардан фарқли ўлароқ, бугунги амалиётларга кўп сонли тезкор кучлар жалб қилинганини таъкидлади.\nҲарбийларининг баёнотида айтилишича, қўшинлар Ҳелманд вилоятининг айрим туманларини жангарилардан тозалаб, кейинчалик хавфсизлик назоратини Афғонистон ҳукумат кучларига топширишни режаламоқда.\nҲелманд вилояти толибон жангариларнинг асосий таянч пунктларидан бири ҳисобланади. Бундан ташқари Афғонистон бўйлаб етиштирилаётган кўкнорининг кўп қисми айнан мазкур вилоятда йиғиштириб олинади.\nАҚШ маъмурияти Афғонистонда август ойида белгиланган президентлик сайлови арафасида Ҳелманд ва унга туташ бўлган вилоятларни толибон жангариларидан тозалаш ва хавфсизликни таъминлашни ўзига мақсад қилган.


Эшик тақиллаяпти « Ўзбекистон Халқ Ҳаракати\n03 September 2018 - 11:35\n2010 йилнинг совуқ январ тонгида улар Хайрулла Ҳамидовнинг эшигини тақиллатишди. Кейин диний мақолалар муаллифи Хайрулла Ҳамидов қамоққа олинди¸ китоб ва қўлëзмалар мусодара қилинди.\nБу хабар ëйинлаши ҳамоно “нега¸ наҳотки?” деган савол аломатли калималар ўқ овозидан чўчиган каптарлар каби тўрт тарафга учди.\nАслида воқеликдан айри фавқулодда бир воқеа эмас эди бу.\nКаримовнинг жазо машинаси 18 йилдан бери ишламоқда.\nЎзбекистон қамоқхоналарига олиб кетилган дин арбобларини Прагада ғишт тераëтган мардикор йигит Фариджон номма-ном билади.\nФарид оддий наманганлик меҳнат муҳожири¸ журналист эмас.\nҲозир ҳибсда қолаëтган журналист Ҳайрулла Ҳамидов 2008 йили ББС меҳмони бўлганида Ўзбекистон қамоқхоналаридаги диндорлардан бехабар эканини айтади.\nБи-би-си: Дўстназар Худойназаров “Эрк” демократик партияси, Ўзбекистон қамоқхоналаридаги диний-сиёсий маҳбуслар ва Ўзбекистондаги дин эркинлигининг аҳволи ҳақида сўраган. Бошқа бир қатор тингловчиларимиз ҳам ўзбек мухолифати ва Ўзбекистонда диний эркинлик қанчалар таъминлангани ҳақидаги фикрларингизни сўрашибди. Бу ҳақда нима дея оласиз?\nХайрулло Ҳамидов: Мен бу ҳақда оддий бир журналист сифатида, ҳеч қандай маълумотим йўқлиги учун ҳеч нарса деёлмайман…\nҲамидулла Ҳамидов ўзи айтганидек оддий журналист эмас эди. У диний мавзулардаги мақолалар муаллифи.\nЭл орасида машҳур бўлган Ҳамидовнинг ҳеч нарса деëлмаганини Ўзбекистон деб аталган тузумнинг рентген сувратига ўхшайди.\nҲар ҳолда Каримовнинг жазо машинаси 18 йилдан бери ишламоқда.\n1992 йилда диний уламо Абдулла Ўтаев қамоқа олинганида Хайрулла Ҳамидов 17 яшар ўспирин эди.Ўшанда Тошкент шаҳар прокурори Эргаш Жўраевнинг буйруғи билан қамоққа олинганларнинг илк рўйхати қўлимизда бор.\nБобур Шокиров (ҳозир марҳум), Хазратқул Худойберди, Отаназар Орипов¸ Олим Каримов (марҳум), Салават Умурзақов, Абдулазиз Маҳмудов, Абдулла Ўтаев (қамоқда изсиз йўқолди), Муҳаммад Солиҳ (ҳижратда)…\n1993-94-95-96-97 йилларда ҳам жазо машинаси тўхтамади. Маҳкум мусулмонлар учун Жаслиқда қамоқхона тикланди.\n1999 йил 16 феврал портлашларидан кейин эътиқод маҳбусларини ютаëтган девнинг иштаҳаси ўн чандон очилди.\n1999 йилда мен ишлаган Матбуот уйидаги сартарош бола ваҳҳобийлар қатнашгани иддао қилинган ифторга боргани учун 15 йил қамоқ жазосига ҳукм қилинди.\nСартарош бола куппа-кундуз куни Матбуот уйида жойлашган тўртта редакциянинг ўнлаб оддий журналистлари кўзи ўнгида тиш-тирноғича қуролланган, маска таққан, қора қузғун каби ëпирилган ОМОН аскарлари тарафидан судраб олиб кетилди. Буни кўриб кўрмасликка олишди оддий журналистлар.\nСартарошнинг босмахонада ишлайдиган отаси Матбуот уйининг бетон полида тиз чўкиб ҳўнграб йиғлаëтганида оддий журналистлар ундан намойишкорона ва жимгина узоқлашди.\nТарих қатида қолиб кетган Сталин қатағони ҳақида мақолалар ëзиш учун қалам йўнган вилоят журналистлари кўз ўнгимиздаги ҳақсизлик ҳақида чурқ этишмади.\nУларни тушунса бўлар балки, аммо ҳеч тушунгим келмайди.\nУлар оддий журналист эмас, балки билган нарсасидан сабоқ олмаган жоҳиллар эди.\nҲитлер иқтидорининг илк йилларида фашизмни қўллаган берлинлик пастор Мартин Фридрих Густав Эмиль Нимёллер қатл машинасининг хуружини кўргач, ҳақ сўзни айтиш учун ўзида журъат топа олган эди-ку.\n1837 йилнинг 27 июни. Якшанба куни Берлиннинг бойлар яшайдиган Далем маҳалласидаги черковда маъруза қилар экан Нимёллер “махлуқдан эмас, Яратгандан қўрқиш керак”, деди.\n“Яратган гапир¸ деб турган пайтда биз сукут сақлай олмаймиз. Биз яратганга бўйсунмоғимиз керак¸ одамга эмас”.\nСал ўтмай руҳоний қамоққа олинди. Эшик тақиллаганида, у хотинига қараб, мана бу гапларни айтади:\n“Аввалига улар яҳудийларни қамоққа олиш учун келишди¸ мен эътироз билдирмадим, чунки мен яҳудий эмас эдим. Кейин коммунистларни қамоққа олишди. Мен сукут сақладим, чунки коммунист эмас эдим. Сал ўтиб, касаба уюшмаси фаолларини ҳибс қилиш учун келишди. Мен ҳеч нарса демадим, зотан касаба уюшмаси аъзоси эмас эдим. Охир-оқибат менинг эшигимни тақиллатишганида мени ҳимоямга бир оғиз сўз айтадиган одамнинг ўзи қолмаган эди”.\nТарих улуғ муаллим, аммо биз нўноқ шогирдлармиз.\nЎз ҳаракатимизни “Фақир киши панада”¸ “Оч қулоғим – тинч қулоғим”¸ “Эгилган бошни қилич кесмайди”¸ “Сабр таги – олтин” деб хаспўшлаймиз.\nҚўшнимиз қамалса, “бир балоси бўлмаса шудгорда қуйруқ на қилур”¸ “шамол бўлмаса, дарахт учи қимирламайди”¸ “сиëсатга аралашмаслик керак эди” деб фикримизни бурамиз.\n“Улар мени қамашмайди, чунки мен айбдор эмасман-ку” деб ўзимизни овутамиз.\nДарвоқе эшик тақиллаяпти. Сизни сўраб келишди шекилли…


Гулжаҳоннинг “ишида” нега қонун бу қадар қатъий? – Мирзиёева прокуратурадан қарорини ўзгартиришни сўради | Qalampir.uz\nГулжаҳоннинг “ишида” нега қонун бу қадар қатъий? – Мирзиёева прокуратурадан қарорини ўзгартиришни сўради\nЖамият\t05 Октябрь 2020 23:16 22556\nЎзбекистон Республикаси Президенти Шавкат Мирзиёевнинг тўнғич қизи, Миллий масс-медиани қўллаб-қувватлаш ва ривожлантириш жамоат фонди Васийлик кенгаши раисининг ўринбосари – Гендер тенгликни таъминлаш масалалари бўйича комиссияси аъзоси Саида Мирзиёева мамлакатда аёллар билан юз берган шов-шувли ҳолатларга муносабат билдирди.\n“Биз, ҳозирги кунда журналистлар ҳамжамияти билан биргаликда иккита шов-шувли ҳолатни бирлаштирган “Мусибатдаги аёллар” мавзусидаги воқеаларни кузатиб бормоқдамиз.\nМен учун, ҳам аёл, ҳам она ва гендер тенглиги комиссиясининг аъзоси сифатида бу жуда муҳимдир!”, дейди Саида Мирзиёева.\nУ аввало бемор ўлимига сабаб бўлиш ва бюджет маблағларини талон-торож қилишда айбланган Тошкент вилоятининг бош инфекционисти Гулжаҳон Йўлдошева билан боғлиқ ҳолатга тўхталиб ўтган.\n“Мен унга қўйилган айбловларнинг қонуний ёки ноқонунийлигини ҳеч қандай баҳоламоқчи эмасман, бу суднинг мутлақ ваколати. Аммо сизнинг эътиборингизни шунга қаратмоқчиманки, энг кичиги атиги икки ёшда бўлган олтита фарзанднинг онаси судгача қамоқда сақланмоқда. Бизнинг қонунчилигимиз, бошқа ривожланган мамлакатлар қонунчилиги сингари, эркакларникига қараганда аёллар учун бироз кўпроқ имтиёзларни ўз ичига олади. Бунга мисол сифатида аёл кишининг ҳомиладорлиги ёки вояга етмаган фарзандлари борлиги унга енгиллаштирувчи ҳолатлар тақдим этиши мумкин. Бу ҳам инсонпарварликнинг бир тури. Гулжаҳоннинг “ишида” нега қонун бу қадар қаттиқ ва қатъий? Олти бола билан қаергадир қочиб қутулиши мумкинми? Наҳотки судгача қамоқда сақлаш бизнинг ҳуқуқни муҳофаза қилиш органлари ходимларининг ягона йўли бўлса? Жиноят-процессуал қонунчилигида бошқа таъсирчан эҳтиёт чораларини қўллашга нима халақит беради?\nҲибсга олиш — бу кучли стресс ва шахснинг маънан синдирилишидир. Айниқса, уйда ёш болаларингиз бўлганида... Шунинг учун Тошкент вилоятининг прокуратурасидан қарорни қайта кўриб чиқишларини сўраб қоламан”, деган Мирзиёева.\nСўнг Гендер тенгликни таъминлаш масалалари бўйича комиссияси аъзоси Саида Мирзиёева ўзбек жамоатчилигини ларзага солган воқеа наманганлик Гуландом Дадабоеванинг МИБ ва масъул идора ходимлари олдида ўзини ўзи ёқиб юбориши ҳолатига тўхталиб ўтган.\n“Унинг онаси ва икки фарзанди қолди. Бу аёллар уларга бошқа бировнинг уйини сотиб юборган фирибгарнинг қурбонига айландилар ва фирибгар эса жинояти учун қамоққа тушди. Мулк ҳақиқий эгаси томонидан талаб қилинган ва суд аёлларни болалари билан биргаликда чиқариб юбориш бўйича қарор қабул қилган.\nБундай даҳшатли ҳолатга қўл урган бу аёлнинг чорасизлигини тўлиқ тушуниб турибман”, дейди у.\nМирзиёева сўзида давом этиб, Ўзбекистон қонунчилиги бу борада мукаммал эмаслигини айтиб ўтган ва фирибгарлик билан боғлиқ ҳолатлар фақатгина ўзига ўт қўйган аёлда учрамаслигига тўхталган.\n“Қонунчилигимизни бу борада номукаммал деб ҳисоблайман. Фирибгарлар қўлига тушиб, турар жойларидан айрилиб ва том маънода кўчада қолган ҳолатлар фақат бу аёлдагина учрамайди. Фирибгарлар қамоққа олинишлари мумкин, лекин моддий зарарни бармоқ билан санайдиганлари қоплайди, холос. Бу ҳолда, менинг нуқтаи назаримдан, фирибгарлар давлатга қарздор бўлиб, қонун олдида жавоб беришлари керак. Давлат эса ўз ўрнида шундай фирибгарлар гирдобига тушиб қолган инсонларга шу каби муаммолардан чиқишига ёрдам бериши лозим.\nМен, депутатлар бу масалаларни муҳокама қилиб, ночор аҳволга тушиб қолган ва алданганлар учун ижтимоий ҳимояни мустаҳкамлашларини жуда-жуда истардим. Ҳеч ким борар жойи йуқ аҳволга тушиб қолмаслиги керак!”, деган Мирзиёева бошига тушган ташвишлардан ўзига ўт қўйиб фориғ бўлган аёл ҳақида фикр билдириб.\nЭслатиб ўтамиз, сентябрь ойи бошида Тошкент вилояти бош инфекционисти Гулжаҳон Йўлдошева коронавирусга чалинган шифокорнинг ўлимига сабаб бўлиш ва 250 млн сўм бюджет маблағини талон-торож қилишда айбланиб, ҳибсга олинганди.\nБош прокуратура унга нисбатан Ўзбекистон Республикаси Жиноят кодексининг 116-моддаси 3-қисми билан жиноят иши қўзғатилганини маълум қилди.\nАёллар билан боғлиқ кейинги ҳолат сентябрь ойининг охирида юз берди. Наманганлик Гуландом Дадабоева суд қарори билан уйидан ҳайдалаётганда ўзига бензин сепиб ёқиб юборди ва ҳалок бўлди.\nБу ҳолат юзасидан Наманган шаҳар прокуратураси томонидан жиноят иши қўзғатилган ва тергов ҳаракатлари олиб борилмоқда.\nСаида Мирзиёева Гулжаҳон Йўлдошева Гуландом Дадабоева\n12 Апрель 12:12 34810\n11 Апрель 18:04 34711\n12 Апрель 16:27 24158\n12 Апрель 09:13 21999\n11 Апрель 12:17 21254


«Бюллетен, унинг матни ва шакли тасдиқланди. Референдум бюллетенлари яширин овоз бериш кабинасида тўлдирилиши керак. Ҳар ким уни шахсан тўлдиради. Тўлдириш пайтида сайловчидан бошқа шахснинг у ерда бўлиши тақиқланади. Агар алоҳида фуқаролар соғлиғи ёки бошқа сабабларга кўра уни мустақил равишда тўлдира олмасалар, улар референдум ташкилотчилари ва кузатувчилари хизматларидан эмас, балки бошқа фуқаронинг хизматларидан фойдаланишга ҳақлидирлар«, - деди Константин Петров.\nУнга кўра, фуқаро ўзи овоз берган жавобнинг ўнг томонидаги бўш катакчага исталган белги қўйиши мумкин.\n«Бир савол, иккита жавоб. Танлаш ва исталган битта белги қўйиш керак. Аммо у овоз берувчининг иродасини аниқ ифодалаши керак. Ўчиб кетадиган қалам билан белгилар қўйиш, шунингдек, уларга тузатишлар киритиш мумкин эмас. Тўлдирилган бюллетен сайлов қутисига ташланади. Кейинчалик, биз овоз беришни якунлаш алгоритмига ва овозларни санашга ўтамиз.\n#Конституция #Жамият #Янги Қозоғистон #Марказий сайлов комиссияси #Референдум


Оғир атлетика федерацияси Болгарияни Рио-2016дан четлатди\n10:29 / 24.11.2015\nХалқаро оғир атлетика федерацияси (IWF) ижроия қўмитаси Болгария терма жамоасини 2016 йили Рио-де-Жанейро шаҳри (Бразилия)да ўтказиладиган XXXI ёзги Олимпия ўйинларидан четлатиш ҳақида қарор қабул қилди. Бунга сабаб болгариялик оғир атлетикачиларнинг тез-тез допингга қарши кураш қоидаларини бузганлиги бўлди. Бу ҳақда Ўзбекистон Миллий Олимпия қўмитаси матбуот хизмати хабар тарқатган.\nЖумладан, жорий йилнинг март ойида Болгария терма жамоасининг 8 нафар эркак ва 3 нафар аёл спортчисида тақиқланган дори воситаларидан фойдаланганлиги аниқланган.\nБундан ташқари, IWF Руминия терма жамоасидан битта Олимпия йўлланмасини олиб ташлади. Бунинг боиси, ушбу юрт вакиллари саралаш мусобақаларида бир неча бор тақиқланган дори воситаларини истеъмол қилган.\nХалқаро оғир атлетика федерацияси, шунингдек, Хьюстон шаҳри (АҚШ)да ўтказилаётган жаҳон чемпионати баҳсларидан Тожикистон, Гондурас, Гватемала, Панама ва Сьерра-Леоне давлати терма жамоаларини четлатишга қарор қилди.\nЮқорида номлари зикр этилган давлат вакиллари допингга қарши кураш хизмати ходимларига ўзларининг қаерда эканликларини маълум қилишмаганликлари боис, мана шундай кескин қарорга келинган.


Янги йил дастурхонингизга 7 хил ширин таклиф 22.12.2016, 16:10 | hordiq.uz, Пазанда «Янги йил» кекси\nМеҳмонларингизга манзур бўлади!\nЗарур масаллиқлар: 300 гр. ун, 150 гр. сариёғ, ярим стакандан шакар ва суюқ асал, 2 донадан банан ва тухум, 3 ош қошиқ майдаланган ёнғоқ, 1 ош қошиқ занжабил, 1 чой қошиқдан долчин, истеъмол содаси ва юмшатгич (рахрыхлитель), ярим чой қошиқ майдаланган юлдузча (гвоздика), майиз, қанд упаси туз.\nТайёрланиши: 1. Бананни майдалаб тўғраб, эзинг.\n2. Тухумни шакар билан кўпиртиринг. Сариёғ, асал қўшиб, кўпиртиришда давом этинг.\n3. Қолган масаллиқларни аралаштириб, эзилган банан ва охирида ун солиб, хамир тайёрланг. Ёғланган кекс қолипига хамирни солиб, 160 даражада қиздирилган газ печига 45 дақиқага қўйинг. Пишгач, юзига қанд упаси сепасиз.\nОртиқча харажат талаб қилмайди!\nЗарур масаллиқлар (4 кишилик): хамирига: 200 гр. ун, 100 гр. маргарин, 1 дона тухум, туз; ичига солишга: 150 гр. шакар, 125 гр. ун, 100 гр. олча мураббоси, 75 граммдан сариёғ ва ёнғоқ, 3 дона тухум.\nТайёрланиши: 1. Маргаринни майдалаб тўғранг. Унни туз, маргарин, тухум билан аралаштиринг-да, хамир тайёрланг. Хамирни целлофанга ўраб, 1 соатга музлаткичга қўйинг.\n2. Хамирни ёйиб, ёғланган қолипга солинг. Четларини кўтариб чиқинг. 180 даражада қиздирилган газ печига 15 дақиқага қўйинг.\n3. Ёнғоқни майдалаб, тухумни шакар билан кўпиртиринг. Ун, майдаланган ёнғоқ ва олча мураббосини кўпиртирилган тухумга қўшинг. Олчали аралашмани корж ичига солиб, яна 40 дақиқа газ печида қолдиринг.\nИчида олма ва майизи бор!\nЗарур масаллиқлар: 700 гр. олма, 300 гр. ун, 200 гр. шакар, 150 гр. сариёғ, 100 гр. майиз, 50 гр. майдаланган бодом, 2 дона тухум сариғи, 1 та лимон шарбати, 2 ош қошиқ қаймоқ, 1 ош қошиқ ўсимлик ёғи, 1 чой қошиқ долчин, нон талқони.\nТайёрланиши: 1. 50 гр. сариёғни эритинг. Унни бир жойга уйиб, 120 мл. қайнатиб совутилган сув, тухум сариғи ва эритилган сариёғ солинг. Хамир қориб, ўсимлик ёғи суртиб, зувала ясанг. 1 соат тиндиринг.\n2. Олмаларни майда тўртбурчак қилиб тўғранг. Лимон шарбати, майиз, майдаланган бодом ва шакар билан аралаштиринг-да, нон талқони ҳамда майдаланган долчинни солинг.\n3. Хамирни юпқа қилиб ёйинг. 50 гр. сариёғни эритиб, суртиб чиқинг. Қаймоқ ва олмали масаллиқни солиб, рулет шаклида ўранг. Қолган сариёғни устига суртасиз. Ёғлаган қолипга солиб, 190 даражада 50 дақиқага қиздирилган газ печига қўйинг. Пишгач, юзига қанд упаси сепиб, бўлакларга бўлинг-да, дастурхонга тортинг.\nТайёрланиш вақти: 2 соату 20 дақиқа.\nЛимон билан янада хуштаъм!\nЗарур масаллиқлар: хамирига: 3 стакан ун, 1/3 стакан шакар, 50 гр. шоколад, 2 дона тухум, 4 ош қошиқ сут, 1 ош қошиқ какао, 1 чой қошиқдан юмшатгич ва ванилин, туз; кремига: ярим стакан шакар, 50 гр. сметана, 2 чой қошиқ лимон шарбати; безак учун: 1 та лимон, майдаланган бодом, 2 ош қошиқ сут, қанд упаси.\nТайёрланиши: 1. Сутга какао солиб, қайнатинг. Шоколадларни ҳам бўлаклаб солинг-да, паст оловда то эриб кетгунча қайнатинг.\n2. Тухумни шакар билан кўпиртиринг. Кейин шоколадли аралашмани солиб, яхшилаб қориштиринг. Ун, ванилин, туз ва юмшатгич ҳам қўшинг.\n3. Қолипга пергамент қоғоз ёйиб, хамирни солинг-да, 180 даражада қиздирилган газ печига 15 дақиқага қўйинг. Кейин олиб, устидан 1 чой қошиқ шакар ва 2 ош қошиқ қайнаган сут аралашмасини сепинг. Коржни рулет шаклида ўраб, қоғози билан бирга газ печига 20 дақиқага қўйинг.\n4. Сметанани кўпиртиринг, шакар ва лимон шарбати қўшиб, кўпиртиришда давом этинг.\n5. Рулетни қоғоздан эҳтиёткорлик билан олиб, устига крем суртинг. Майдаланган бодом сепиб, лимон бўлаклари билан безанг.\nЖуда осон ва тез тайёр бўлади!\nЗарур масаллиқлар: 400 гр. творог, 150 гр. олча мураббоси ва кокос қириндиси, 100 гр. оқ шоколад, 5 гр. желатин, 2 ош қошиқ шакар, 1,5 ош қошиқ сариёғ.\nТайёрланиши: 1. Ярим стакан сувга желатинни солиб, 10 дақиқа ивитинг. Шоколадни сув буғида эритиб, сариёғ билан аралаштиринг.\n2. Желатиннинг сувини силқитиб, шоколадли аралашмага солинг. Творог ва шакарни яхшилаб аралаштириб, желатинли шоколадни қўшинг.\n3. Пергамент қоғоз устига кокос қириндиси сепиб, устидан творогли аралашмани солинг. Ўртасига олча мураббоси меваларини жойлаб чиқинг. Эҳтиёткорлик билан пергамент қоғозни ўраб, 6 соат музлаткичда қўйинг. Кейин пергамент қоғоздан олиб, бўлакларга бўлинг.\nЗарур масаллиқлар (20 дона учун): 300-350 гр. ун, 200 гр. маргарин ёки сариёғ, 100 гр. шакар, 2 дона тухум, 2 чой қошиқ юмшатгич (разрыхлитель), 1 чой қошиқ ванилинли шакар, исталган мураббо.\nТайёрланиши: 1. Сариёғни шакар ва ванилинли шакар билан аралаштириб, тухум қўшинг. Ун ва юмшатгич солиб, хамир тайёрланг.\n2. Хамирни 3 мм. қалинликда ёйиб, бир хил катталикдаги айланалар кесиб олинг. Кейин айланадан юлдузча шаклини ясанг.\n3. Юлдузчаларнинг ярмининг ўртасидан ҳам кичкина юлдузча шаклини кесинг.\n4. Юлдузчаларни ёғланган қолипга териб, 180-190 даражада қиздирилган газ печига 10-15 дақиқага қўйинг. Пишгач, биринчи юлдузчаларга мураббодан суртиб, устидан иккинчи юлдузчани ёпиштиринг. Юзига қанд упаси сепинг.\nҚизалоқларингиз билан бирга пиширинг!\nЗарур масаллиқлар (10 дона учун): 400 гр. ун, 200 граммдан шакар ва сариёғ, 1 дона тухум, 1 чой қошиқ долчин; глазурь учун: 170 гр. шакар, 1 дона тухум оқи, 1 ош қошиқ лимон шарбати.\nТайёрланиши: 1. Сариёғни шакар ва долчин билан аралаштиринг. Тухум, ун қўшиб, хамир қоринг. Хамирдан зувала ясаб, ярим соатга музлаткичга қўйинг.\n2. Хамирни ун сепган ҳолда 0,5 см. қалинликда ёйинг. Кейин турли катталикдаги юлдузчалар кесиб олинг.\n3. Юлдузчаларни ёғланган қолипга териб, 200 даражада қиздирилган газ печига 15 дақиқага қўйинг.\n4. Музлаткичда турган тухум оқини лимон шарбати билан кўпиртиринг. Кейин шакар қўшиб, яхшилаб аралаштиринг.\n5. Юлдузчалар ўртасига глазурь суртиб, катта-кичиклигига қараб ёпиштириб чиқинг. Тайёр арчага қанд упаси сепиб, базак беринг.\nДобавить комментарий Отменить ответ\tВаш e-mail не будет опубликован. Обязательные поля помечены *Комментарий Имя * E-mail * Сайт Пожалуйста, введите ответ цифрами:семнадцать − 1 = Диққат! Диққат!\nБугун ўқилган саҳифалар: 14 939Бугун кирувчилар сони: 3 535Кеча кирганлар сони: 15 342 Copyright © hordiq.uz 2017. Barcha huquqlar himoyalangan.


Денис Истомин “Australian open-2017” турниридаги муваффақиятли иштирокидан сўнг АТР рейтингида 80-ўринга кўтарилиб олди\nЎзбекистонлик теннисчи Денис Истомин Мельбурнда бўлиб ўтган “Australian open-2017” турниридан сўнг жаҳон рейтингининг кучли юзлигида энг катта ўсишга эришди ва нақд 37 поғонага юқорилаб 80-ўринга кўтарилиб олди.\nМиллий олимпия қўмитасида Ўзбекистон от спорти федерациясининг ҳисобот-сайлов конференцияси бўлиб ўтди\nКонференцияни Миллий олимпия қўмитаси Бош котиби Ойбек Касимов олиб борди. Унда дастлаб қилинган ишлар юзасидан федерация Ижроия қўмитаси ҳамда тафтиш комиссиясининг 2013-2016 йиллар учун ҳисоботлари тингланди.\nЎзбекистон мустақилликка эришгандан кейин мамлакатда жисмоний тарбия ва спортни ривожлантириш давлат аҳамиятига молик вазифа этиб белгиланди.\nЙилнинг дастлабки сенсацияси. Денис Истомин кимсан Новак Жоковични “Australian open – 2017” турниридан чиқариб юборди\nМельбурнда давом этаётган “Australian open – 2017” турнирининг яккалик баҳсларида ҳамюртимиз Денис Истомин бугун иккинчи давра учрашувини жаҳоннинг иккинчи ракеткаси, сербиялик Новак Жоковичга қарши ўтказди.\nСпорт курашлари бўйича терма жамоамиз Озарбайжонда халқаро турнирда иштирок этди\nОзарбайжон пойтахти Боку шаҳрида эркин ва юнон-рум курашлари бўйича кадетлар ўртасида анъанавий халқаро турнир бўлиб ўтди. Унда 2000-2002 йилларда туғилган ўсмир спортчилар иштирок этишди.\nЎзбекистон Миллий олимпия қўмитаси раҳбариятининг янги таркиби тасдиқланди\nХабар бериб ўтганимиздек, бугун Ўзбекистон Миллий олимпия қўмитасининг XXX Бош ассамблеяси ўтказилди. Мазкур Ассамблеяда олимпия цикли давомида қилинган ишлар юзасидан ҳисобот топшириш билан биргаликда, бўлажак Олимпия ўйинлариларига тайёргарлик режаси ҳам муҳокама этилди.\nБугун Миллий олимпия қўмитасининг XXX Бош Ассамблеяси йиғилиши бўлиб ўтди. Унда тўрт йиллик олимпия циклида қилинган ишлар, эришилган натижалар борасида қўмита бош котиби Ойбек Касимов ҳисобот берди.


Бош саҳифа> ҲАРБИЙ ИЛМЛАР\nСарлавҳа: ҲАРБИЙ ИЛМЛАР\n04/04/2021 04/04/2021 𝐌𝐮𝐡𝐚𝐦𝐦𝐚𝐝 𝐙𝐨𝐡𝐢𝐝479Мулоҳаза билдириш on Хаттобнинг стратегик ва тактик тажрибалари 11-қисм. Грознийдан чиқиш\nГрознийдан чиқиш жуда машаққатли бўлди, мужоҳидлар сони 3000дан ошиқ, энг катта хато Грознийнинг бош раҳбарияти рухсати билан, ҳамма гуруҳларнинг бир вақтда йўлга чиқиши бўлди. Бу билан улар русларга мужоҳидлар шаҳардан чиқаётганлиги белгисини беришди, улар ҳам ўз навбатида маҳаллий жойни миналаштиришди. Грознийдан чиқишни Шомил ва Арби бошқаришди. Улар мужоҳидлар чиқиб кетадиган жойларга қўриқчи гуруҳлар […]\n23/03/2021 23/03/2021 𝐌𝐮𝐡𝐚𝐦𝐦𝐚𝐝 𝐙𝐨𝐡𝐢𝐝492Мулоҳаза билдириш on Хаттобнинг стратегик ва тактик тажрибалари 10-қисм. Амир Хаттоб ким?\n19/03/2021 19/03/2021 𝐌𝐮𝐡𝐚𝐦𝐦𝐚𝐝 𝐙𝐨𝐡𝐢𝐝359Мулоҳаза билдириш on Хаттобнинг стратегик ва тактик тажрибалари. 9-қисм. Черики (партизан) жангларига ўтиш\n16/03/2021 16/03/2021 𝐌𝐮𝐡𝐚𝐦𝐦𝐚𝐝 𝐙𝐨𝐡𝐢𝐝509Мулоҳаза билдириш on Хаттобнинг стратегик ва тактик тажрибалари. 8-қисм. Шатойдан чиқиш\n… Русларнинг оғир артиллерияси зарба беришни бошлади. Ҳужум русларнинг ўзлари томонга қараб йўналган эди, чунки мужоҳидлар чекинган, позицияда ҳеч ким қолмаганди. Мужоҳидларнинг аксар қисми тоғнинг чўққисида эди, мен ўнг томонга тушишларини айтдим, алҳамдулиллаҳ ҳеч кимга зарар етмади. Орадан озгина вақт ўтиб, давомий ракета ҳужумидан сўнг, шаҳид бўлганлар ва яраланганлар ҳақида хабарлар кела бошлади. Мен биродарлар […]\n16/03/2021 16/03/2021 𝐌𝐮𝐡𝐚𝐦𝐦𝐚𝐝 𝐙𝐨𝐡𝐢𝐝500Мулоҳаза билдириш on Хаттобнинг стратегик ва тактик тажрибалари. 7-қисм. Иккинчи чечен уруши\nИккинчи чечен уруши Чеченистонда ҳарбий амалиётлар бошланди. Биз Шелковский тумани шимолида, Грозний шимолидаги тепаликларда ва Урус- Мартанда ҳимояга тайёрлана бошладик. Бу жабҳаларда биродарлардан Рамзан Цакаев, Рамзан Аҳмадов ва Яъқуб Ғомидийлар бор эди. Бундан ташқари яна учта катта гуруҳлар – ғарбий жабҳада биродаримиз Абу-ал-Валид Аргунда бошқа гуруҳлар билан бирга эди, Грознийда биродарларимиздан Абу Зар “Ҳирот” […]\n20/01/2021 20/01/2021 𝐌𝐮𝐡𝐚𝐦𝐦𝐚𝐝 𝐙𝐨𝐡𝐢𝐝280Мулоҳаза билдириш on Хаттобнинг стратегик ва тактик тажрибалари. 6-қисм. Доғистон жиҳоди\nКўпчилик мусулмонлар “Биродарлар Доғистонга киришда шошқалоқлик қилишди, чунки урушни биродарлар бошлашди” деб ўйлайди. Бизга бу каби айблов қўяётганларга шуни айтмоқчиман: Русия армияси Афғонистон, Тожикистон, Босния ва Чеченистон мусулмонларининг қонини сўрди, ерларини вайрон қилди. Аммо агар Ислом лашкарлари фаоллик кўрсатишса, дарров айблашади. Осмонлардан ерга тушиш вақти келди. Русия ўзининг армиясини тайёрлаб олиш учун, беш йиллик сулҳга […]\n20/01/2021 04/04/2021 𝐌𝐮𝐡𝐚𝐦𝐦𝐚𝐝 𝐙𝐨𝐡𝐢𝐝211Мулоҳаза билдириш on Хаттобнинг стратегик ва тактик тажрибалари. 5-қисм. Янги урушга тайёргарлик\nБу воқеалар (1996 йил, августда жанговар ҳаракатлар тўхтатилган) дан сўнг, Чеченистондаги барча одамлар ҳарбий раҳбарият ва президентдан ҳарбий жиҳатдан тайёр туриш зарурлигини сўрашди. Чунки ҳеч ким рус ҳарбийларининг бутунлай чиқиб кетганлигига ишонмасди. Уларнинг чиқиб кетиши бизнинг тахминимизча узоғи билан беш ёки олти ой вақтга чўзиларди холос. Шунинг учун биз дарров машғулот ўташ лагерини тайёрлашни […]\n10/01/2021 28/01/2021 𝐌𝐮𝐡𝐚𝐦𝐦𝐚𝐝 𝐙𝐨𝐡𝐢𝐝192Мулоҳаза билдириш on Хаттобнинг стратегик ва тактик тажрибалари. 4-қисм. Чеченистон икки уруш оралиғида\n4-қисм. Чеченистон икки уруш оралиғида Бу амалиётлардан биз яхшигина тажриба орттирдик ва яна тайёргарликни бошладик. Икки ҳафтадан сўнг мен Шомилдан жабҳалар учун жавобгарликни биздан олишини илтимос қилдим. У айтди: “Балки, сен чарчагандирсан. Жазакумуллоҳу хойрон, боринглар дам олинглар!”. Бу сўзларни эшитгач, бир неча кишини олиб, туманни разведка қилишга отландим. Қайтганимдан сўнг, Чеченистонга келган Абул-Валид Ғомидий […]\n10/01/2021 10/01/2021 𝐌𝐮𝐡𝐚𝐦𝐦𝐚𝐝 𝐙𝐨𝐡𝐢𝐝211Мулоҳаза билдириш on Хаттобнинг стратегик ва тактик тажрибалари. 3-қисм. Биринчи чечен уруши\n3-қисм. Биринчи чечен уруши Шундан сўнг Чеченистон воқеалари бошланди. Мен Жоҳар Дудаевни учратдим. Шайх Фатҳий билан учрашмоқчи бўлиб борган эдим, Жоҳар ҳам унинг олдида экан. Ўшанда мен ҳарбий кийимда эдим. Ведено яқинидаги “ўқув машғулотларимиз” ҳақида эшитибди. Бир куни биз РПГ билан машғулот ўтказаётган эдик. Ҳамма гранатомётдан ўнгга ва чапга ўқ узаётганди, одамлар руслар Веденога жанубдан, […]\n07/01/2021 07/01/2021 𝐌𝐮𝐡𝐚𝐦𝐦𝐚𝐝 𝐙𝐨𝐡𝐢𝐝185Мулоҳаза билдириш on Хаттобнинг стратегик ва тактик тажрибалари. 2-қисм. Чеченистондаги жиҳодимнинг бошланиши\n2-қисм: Чеченистондаги жиҳодимнинг бошланиши Чеченистонга сафар Тожикистонда келаси йилга тайёргарлик кўриб турган пайтларимизда Чеченистон воқеалари бошланди. Мен телевизорда кўрдимки: русларга қарши томонни коммунист генерал Жоҳар Дудаев – биз уни шундай тасаввур қилдик – бошқарарди. Қизиқ, Россиянинг ичидаги коммунистларда ўзаро келишмовчиликлар мавжуд бўлса-я!? Аввалига биз Чеченистонда бирор бир исломий жиҳатларни кўрмадик. Ўнг қўлимдан жароҳат олиб, […]\n07/01/2021 07/01/2021 𝐌𝐮𝐡𝐚𝐦𝐦𝐚𝐝 𝐙𝐨𝐡𝐢𝐝211Мулоҳаза билдириш on Хаттобнинг стратегик ва тактик тажрибалари. 1-қисм. Тожикистон жиҳоди\n1-қисм: Муқаддима Биз сизларнинг эътиборингизга таниқли амир Хаттоб (Аллоҳ шаҳодатини қабул қилсин) хотираларини ҳавола этмоқчимиз. Хотиралар Самир ас-Сувайлим томонидан ёзиб олинган. “Ансор-ал-Мужоҳидин” биродарлари томонидан инглиз тилига ўгирилган. Умид қиламизки Аллоҳ йўлидаги биродар ака-укаларимизга ҳамда опа-сингилларимизга фойдали ва қизиқарли бўлади. Бизнинг учрашувимиз Чеченистон жиҳод майдонларида жанг олиб борган қўмондонлардан бири Амир Хаттоб билан […]\n07/01/2021 07/01/2021 𝐌𝐮𝐡𝐚𝐦𝐦𝐚𝐝 𝐙𝐨𝐡𝐢𝐝190Мулоҳаза билдириш on Жиҳоднинг замонавий назарияси\nЖиҳодий сайтларнинг ишини кузатиб, уларда кўп учрайдиган жиддий камчилик менинг эътиборимни тортди. Масалан, кўпинча сайт мухлислари “ҳозир фалон ёки фалон жойда жиҳод фарз айн эмасми?” деб, савол беришади. Админ ҳам “жиҳод барча жойда фарз айн, чунки ҳозирда босқинчиларни даф қилиш ва Аллоҳ субҳанаҳу таолонинг қонуни ўрнатиш учун мужоҳидларда куч етишмаяпти”, – дейди. […]\n07/01/2021 07/01/2021 𝐌𝐮𝐡𝐚𝐦𝐦𝐚𝐝 𝐙𝐨𝐡𝐢𝐝176Мулоҳаза билдириш on Уяли алоқа хавфсизлиги\nУяли алоқа хавфсизлиги Аллоҳга ҳамд, Расулуллоҳга саловоту саломлар, унинг оиласи, саҳобалари ва уларга Қиёматгача эргашганларга саломлар бўлсин! Аллоҳ таоло деди: “Эй мўминлар, душмандан эҳтиёт чораларингизни кўриб, жангга гуруҳларга бўлиниб ёки ҳаммангиз тўпланиб чиқинглар” (Нисо, 71-оят). Ушбу мақолада ҳозирги замонда энг кўп ривожланган уяли алоқа телефонларидан фойдаланишнинг хавфсиз услублари ҳақида тўхталмоқчиман. Сўзимнинг бошида шуни […]\n05/01/2021 05/01/2021 𝐌𝐮𝐡𝐚𝐦𝐦𝐚𝐝 𝐙𝐨𝐡𝐢𝐝207Мулоҳаза билдириш on Ижтимоий тармоқлардан хавфсиз фойдаланиш қоидалари\nМеҳрибон ва Раҳмли Аллоҳ номи ила Барча ҳамд оламлар Робби Аллоҳгадир. Росулуллоҳга, у кишининг аҳли оилалари, асҳоблари ва то қиёмат у кишига эргашувчиларга салом ва салавотлар бўлсин. Бугунги кунга келиб мусулмонлар ҳаётида ижтимоий тармоқларнинг аҳамияти ҳар дамгидан ҳам ошди. Турфа мусибат, азият ва имтиҳонлар натижасида дунёнинг турли чеккаларига сочилиб кетган мусулмонларга ижтимоий тармоқлар иймонлашиш […]


НАТО ЎИҲ янги раҳбарларини нишонга олмоқда\nПокистондаги ҳужумлардан сўнг Афғонистонга қайтган Ўзбекистон исломий ҳаракати жанггариларининг асосан Қундуз ва Балхда фаоллашгани айтилмоқда.\nНАТО баëнотига кўра¸ 1 июндан бери Ўзбекистон исломий ҳаракати жанггариларига қарши 11 марта ҳарбий амалиëт ўтказилган.\nАфғонистондаги халқаро кучлар ва афғон махсус кучлари кейинги икки кун ичида мамлакат шимолида Ўзбекистон исломий ҳаракатига қарашли экани тахмин этилган истеҳкомларга қарши кучли ҳужумлар уюштирди¸ деб хабар берди халқаро кучлар қўмондонлиги.\n12 июл куни Ал-Қоида ва Толибон ҳаракатига алоқадор деб қараладиган Ўзбекистон исломий ҳаракатининг жангговор амалиëтлари учун маъсул шахс Бағлондаги Бурка районида нишонга олинди¸ дейилади қўмондонлик хабарномасида.\nАйтилишича¸ Афғонистон махсус кучлари билан биргаликда амалга оширилган қўшма амалиëтларда Ўзбекистон исломий ҳаракатининг Толибон ва Ал-Қоида жанггарилари учун ҳарбий машғулотлар уюштириб келган Таҳордаги махсус куратори ҳам нишонга олинган¸ ҳаракатнинг бир неча жанггариси қўлга олинган. НАТО нинг таъкидлашича¸ айни шу шахс Ўзбекистон исломий ҳаракатининг Таҳордаги қатор ҳужумларини уюштиришга бевосита раҳбарлик қилган.\n“Ўзбекистон исломий ҳаракатини йўқ қилиш халқаро коалиция ва Афғонистон қуролли кучлари учун асосий вазифалардан бири бўлиб қолмоқда. Июн ойидан бери Афғонистон ҳудудидаги Ал-Қоидага алоқадор террор гуруҳларига қарши амалга оширилган 12 ҳужумдан 11 тасида айнан Ўзбекистон исломий ҳаракатини нишонга олинди. Бу ҳужумлардан бештаси Қундузда¸ тўрттаси Бағлонда¸ бири шимол-ғарбий Балх вилоятида¸ ва яна бири жануб-шарқий Зобул вилоятида амалга оширилди”¸ дейилади Афғонистондаги халқаро коалиция кучлари 13 июл куни эълон қилган баëнотда.\nАфғонистондаги халқаро кучлар таъминоти борган сари Марказий Осиëдан ўтувчи Шимолий тармоққа қарам бўлиб бораëтган айни кунларда НАТОнинг айнан Марказий Осиëни беқарорлаштиришни мақсад қилган Ўзбекистон исломий ҳаракатига қарши ҳужумларни кучайтириши табиийдир¸ дейди Ўзбекистон исломий ҳаракатига оид китоблар муаллифи¸ покистонлик журналист Аҳмад Рашид.\n- Кейинги бир йил ичида Покистоннинг қабилалар назоратидаги ҳудудлари муттасил ҳужумга тутилганидан сўнг¸ бу ердан бошпана топиб келган Ўзбекистон исломий ҳаракати жанггариларининг кўпчилиги Афғонистон шимолидаги Қундуз ва Балқ вилоятларига кўчиб ўтди. Улар мақсади Афғонистон шимолидан қайта Марказий Осиë¸ хусусан Тожикистон ва Ўзбекистон ичкарисига киришдир. НАТО кучларининг бу жараëнни тўхтатишга уриниши турган гап. Чунки НАТО халқаро кучлар учун ҳарбий ва ноҳарбий юклар транзити борасида Марказий Осиë¸ айниқса Ўзбекистон билан ҳамкорликни кучайтирмоқда ва Шимолий таъминот тармоғи хавфсизлигига ягона таҳдид Ўзбекистон исломий ҳаракатидандир. Покистон билан муносабатлар ëмонлашиб¸ НАТО таъминоти шу йўлга қарам бўлиб борар экан минтақа давлатлари бу тармоқни ўзларича мудофаа қила олмайдилар ва НАТО кўмагига муҳтожлар¸ дейди Аҳмад Рашид.\nЎзбекистон исломий ҳаракати фаолиятини ҳаракат туғилганидан бери кузатиб¸ тадқиқ қилиб келаëтган таҳлилчи Тоҳир Йўлдош ўлимидан сўнг парчаланиб¸ заифлангани айтилаëтган ҳаракат янги етакчиларининг ҳозирда Афғонистондаги толиблар таъсири кучли ҳудудларда жойлашганини тахмин қилади. Кўпчилик кузатувчилардан фарқли Аҳмад Рашид¸ Ўзбекистон исломий ҳаракати ҳамон Марказий Осиë хавфсизлигига таҳдид эканига ишонишини айтади.\n-Улар ўз ичидан янги етакчилар танладилар. Аммо биз ҳозирга қадар бу етакчиларнинг ким экани ҳақида кўп нарса билмаймиз. Мен Толибон ва Ал-Қоидага шерик бу ҳаракат ҳали ҳам Марказий Осиë учун таҳдид солишга қодир¸ деб биламан. Чунки ҳаракат сафига қўшилганлар сони анчагина ва бу ҳаракат фаолиятидан манфаатдор кучлар ҳам анчагина¸ дейди покистонлик журналист ва таҳлилчи Аҳмад Рашид.


Тошкентда ичида йўловчилари бўлган Isuzu симёғочга урилди - UzNews.uz\nТошкентда ичида йўловчилари бўлган Isuzu симёғочга урилди\nЙТҲ оқибатида 5 киши тан жароҳати олган.\nБугун, 25 ноябрь куни эрталаб соат 07:40 атрофида 17T-сонли йўналишда ҳаракатланаётган Isuzu русумли автобус Бешқайрағоч кўчаси бўйлаб Кичик ҳалқа йўли томон бошқариб кетаётганида Учтепа туманидаги 201-уй қаршисида турган симёғочга бориб урилган.\nОқибатда, ҳайдовчи ҳамда 4 нафар йўловчи тан жароҳати олиб, шифохонага етказилган.\nУшбу ҳолат юзасидан "Тошшаҳартрансхизмат" АЖнинг Йўловчи транспортида ҳаракат хавфсизлигини назорат этиш бошқармаси томонидан хизмат суриштирув ишлари ўтказилмоқда.\nАввалроқ, Тошкентда йўналишли автобуслардан бири ёниб кетганди.\nЎзбекистонда миллий ғоя тарғиботи бўйича янги жамғарма тузилади\n20 январь, 09:45\n20 январь, 08:54


Сергей Лушчан: “Алемпиевич гол урганидан хурсандман” » Скачать музыку бесплатно новинки музыки 2016-2017\nКомментариев: 0 Просмотров: 75 Дата: 11-06-2016, 00:34 “Бунёдкор” – “Қизилқум” учрашувидан кейинги матбуот анжуманинг иккинчи қисмида “қалдирғочлар” устози қатнашди.- Учрашув арафасида таркибимизда муаммолар бор эди. Бироқ бу камчиликни бартараф эта олдик. Биз мана энди-энди ёзги шароитларга кўникиб боряпмиз. Биринчи бўлимда кутилган прессинги қўллай олмадик. Танаффусдан кейин эса ҳаммаси биз истагандек бўлди. Алемпиевич гол урганидан хурсандман. Сашага дарвоза томон кўпроқ зарба бериши ҳақида жуда кўп айтгандик. Унда ажойиб ва кучли ўарба бор. Насимов майдонга жароҳатидан тўлиқ тузалмаган ҳолда чиқди. Шунга қарамасдан у гол урди. Ҳозирда футболчиларнинг кейинги ўйинга тикланиши кўпроқ ташвишга солмоқда. Навбатдаги баҳсни Бекободда “Металлург”га қарши ўтказамиз. Анвар Ғофуровнинг ўйинидан мамнунман. Йил бошида марказий ҳимоячилар ичида асосий эътибор Ашурматовга қаратилишини унга тушунтиргандик. Шунга қарамасдан, Анвар “Бунёдкор”га содиқлигини амалда кўрсатиб, жамоага ёрдам беришга тайёр эканлигини айтганди. Бундай тажрибали футболчига ишонишда давом этишимиз ва унинг маҳоратидан фойдаланиб қолишимиз керак. Ҳамма қатори ёшларга ҳам имкон беряпмиз. Масалан кеча ёшлар таркибида иккита гол урган Миржаҳон Мираҳмадовни асосий таркибга эалб эта бошладик ва бугун биринчи маротаба қайдномадан ўрин олди. Бугунги баҳс давомида Мираҳмадовни майдонга туширишимиз ҳам мумкин эди, - дейди Сергей Иванович. - деб хабар бермоқда Stadion.uz нашри.